Grad Beograd organizuje doček Nove godine - 11.11.2021, Sputnik Srbija\nGrad Beograd organizuje doček Nove godine\nGrad Beograd organizovaće doček Nove 2022. godine na platou ispred Narodne skupštine Srbije, gde će nastupiti pevačice Jelena Karleuša, Marija Šerifović i Sara... 11.11.2021, Sputnik Srbija\nTri pevačice su na početku konferencije u Starom dvoru sa zamenikom gradonačelnika Goranom Vesićem potpisale ugovor o donaciji, po kome će 31. decembra u okviru gradske manifestacije „Beogradska zima“ nastupiti bez honorara.Vesić je naglasio da će se na novogodišnjem koncertu na otvorenom ispred skupštine poštovati sve epidemiološke mere koje budu važeće 31. decembra, i da će u skladu sa njima biti poznato koliko će ljudi moći da prisustvuje dočeku.Prema njegovim rečima, na još jednoj konferenciji za novinare sa Centrom beogradskih festivala biće najavljen program predviđen za 30. decembar u Beogradu, a biće pripremljeni i posebni sadržaji za decu tokom decembra i januara.\nsrbija, beograd, nova godina, srbija – društvo, društvo\n08:02 11.11.2021 (Osveženo: 08:03 11.11.2021)\n© REUTERS / MARKO DJURICABeograd u vreme novogodišnjih praznika\nGrad Beograd organizovaće doček Nove 2022. godine na platou ispred Narodne skupštine Srbije, gde će nastupiti pevačice Jelena Karleuša, Marija Šerifović i Sara Jovanović, najavljeno je na konferenciji za novinare u Skupštini grada Beograda.\nTri pevačice su na početku konferencije u Starom dvoru sa zamenikom gradonačelnika Goranom Vesićem potpisale ugovor o donaciji, po kome će 31. decembra u okviru gradske manifestacije „Beogradska zima“ nastupiti bez honorara.\n„Imaćemo verovatno jedan od najboljih evropskih dočeka Nove godine, pevaće tri velike zvezde. Na taj način ćemo pokazati kako Beograd može sa našim pevačima da uradi pravu svetsku atrakciju“, rekao je zamenik gradonačelnika Goran Vesić.\nVesić je naglasio da će se na novogodišnjem koncertu na otvorenom ispred skupštine poštovati sve epidemiološke mere koje budu važeće 31. decembra, i da će u skladu sa njima biti poznato koliko će ljudi moći da prisustvuje dočeku.\nPrema njegovim rečima, na još jednoj konferenciji za novinare sa Centrom beogradskih festivala biće najavljen program predviđen za 30. decembar u Beogradu, a biće pripremljeni i posebni sadržaji za decu tokom decembra i januara.


Savanović: Radimo na stambenom zbrinjavanju porodica poginulih boraca | Banjaluka.net\nSavanović: Radimo na stambenom zbrinjavanju porodica poginulih boraca\nMinistar rada i boračko-invalidske zaštite Republike Srpske Milenko Savanović izjavio je danas Srni da bi u narednih nekoliko godina trebalo da bude završen proces potpunog stambenog zbrinjavanja porodica boračkih kategorija, te da ih je do sada stambeno zbrinuto oko 7.900.\n– Trenutno pripremamo novu uredbu kojom bi u narednoj godini bilo predviđeno raspisivanje javnog poziva za sve porodice boračkih kategorija koje do sada nisu iz opravdanih razloga konkurisale za stambeno zbrinjavanje. Očekujem da stambeni program njihovog zbrinjavanja završimo u narednih nekoliko godina- rekao je Savanović.\nOn je naveo da bi do kraja novembra ili u prvoj polovini decembra ove godine trebalo da budu završene zgrade sa 142 stana za boračke kategorije u banjalučkom naselju Ada, za šta je do sada izdvojeno oko 4,5 miliona KM.\n– Cilj nam je da sve porodice boračkih kategorija u potpunosti stambeno zbrinemo. Vlada Republike Srpske je do sada, osim izgradnje stanova, pružala i nepovratnu novčanu pomoć za stambeno zbrinjavanje, a tako će biti i narednom periodu- dodao je Savanović.


Ukrajina primila američki raketni sistem "Koplje"\nFoto: President.gov.ua / Promo\nUkrajina je primila prve američke raketne sisteme "Koplje", izjavio je ukrajinski predsednik Petro Porošenko.\nStejt department je u martu odobrio moguću prodaju raketnih sistema Ukrajini po procenjenoj ceni u iznosu od 47 miliona dolara.\n"Mogu da potvrdim da je ukrajinska vojska dobila oružje koje je dugo čekala", napisao je Porošenko na svom "Fejsbuk" nalogu.\nKijev i Vašington veruju da će sistem "Koplje" pomoći Ukrajini da izgradi svoj dugoročni odbrambeni kapacitet.\nMeđutim, odluka o pružanju "smrtonosne pomoći" veoma je osetljiva i Rusija je u više navrata upozorila da bi isporuka oružja Ukrajini mogla dodatno da destabilizuje situaciju time što će ohrabriti Ukrajinu da upotrijebi silu.\n"Ukrajini preti totalni RAT SA RUSIJOM": Porošenko ima poruku za Putina, koju želi da ruskom predsedniku TRAMP PRENESE


Vinko Marinović - 1\nFudbalski klub Sarajevo dogovorio je sporazumni raskid saradnje sa trenerom Vinkom Marinovićem, saopšteno je iz ovog kluba.\n12. 05. 2021 19:27\nVinko Marinović više neće voditi ekipu Sarajeva, javljaju federalni mediji.\nTrener fudbalera Sarajeva: Nismo zaslužili da izgubimo\n27. 08. 2020 14:06\nFudbaleri, stručni štab i delegacija Sarajeva danas su se vratili u Bosnu i Hercegovinu, nakon sinoćnje eliminacije u drugom kolu kvalifikacija za Ligu šampiona. "Bordo" klub je poražen rezultatom 1:2 na gostovanju kod Dinama iz Bresta te će evropski put nastaviti u trećem kolu kvalifikacija za Ligu Evrope.\nMarinović očekuje bolju igru u Velsu nego u bh. ligi\n17. 08. 2020 20:05\nŠef stručnog štaba Vinko Marinović, tokom večerašnjeg treninga Fudbalskog kluba Sarajevo u TC Butmir pred sutrašnji put u Vels, izjavio je da se ekipa maksimalno spremala za gostovanje ekipi Konahs Ki u prvom kolu kvalifikacija za Ligu šampiona.\nLista potencijalnih evropskih rivala Sarajeva, Marinović ne bi daleko\n29. 07. 2020 16:55\nZbog trenutne globalne situacije još ne razmišljam o potencijalnim protivnicima u Evropi, ali je logično da bi bilo lakše gostovati negdje bliže, rekao je Vinko Marinović, šef stručnog štaba Fudbalskog kluba Sarajevo, koje uskoro očekuju kvalifikacije za Ligu šampiona.\nVinko Marinović novi trener Sarajeva\nVinko Marinović, bivši selektor mlade fudbalske reprezentacije Bosne i Hercegovine, zvanično je novi šef stručnog štaba Fudbalskog kluba Sarajevo.\nIz Sarajeva ni slovo o Marinoviću\nIz Fudbalskog kluba Sarajevo još se nisu zvanično oglasili u vezi s imenovanjem Vinka Marinovića na mjesto šefa stručnog štaba.\nPoraz mladih bh. fudbalera u Velsu\n19. 11. 2019 19:55\nMlada fudbalska U-21 reprezentacija Bosne i Hercegovine poražena je večeras u Vreksam od selekcije Velsa sa 1:0, u četvrtom susretu kvalifikacija za EP 2021. godine u Mađarskoj i Sloveniji.\nMarinović okupio "zmajiće"\n08. 10. 2019 17:30\nMladi fudbalski reprezentativci Bosne i Hercegovine okupili su se danas na Ilidži.\n09. 09. 2019 17:52\nMladi U-21 fudbalski reprezentativci Bosne i Hercegovine doputovali su danas u Louvain gdje će sutra u 20 sati na stadionu "Den Dreef" odigrati meč drug kola kvalifikacija za Euro 2021. protiv Belgije.


Tema: Tajkun (2020)\nTajkun (2020) 7.7/10\nTajkun srpska je triler televizijska serija čiji je tvorac Đorđe Milosavljević. Emituje se od 15. marta 2020. godine na Superstar TV i od 16. marta iste godine na RTS\nTajkun Vladan Simonović je progonjen čovek prisiljen na drastične mere radi očuvanja sebe i svoje kompanije. Pored javnih i tajnih neprijatelja, on je sukobljen i sa sinom, ali i ostatkom porodice, koju na okupu u stvari održava njegovo bogatstvo.\nU centru priče je Vladan Simonović, u Srbiji omražen zbog bogatstva koje je stekao tokom raspada Jugoslavije 90-ih godina prošlog veka. Ako je ranije iz senke mogao da upravlja svojom kompanijom, a donekle i privredom cele zemlje, političari na vlasti sada ga po potrebi stavljaju na svojevrsni stub srama, koristeći ga za jačanje svog političkog autoriteta.\nVreme trajanja: 45min\nGlumci: Dragan Bjelogrlić, Tihana Lazović, Vuk Jovanović, Branislav Trifunović, Marko Baćović, Hana Selimović, Neven Bujić, Vanja Nenadić, Dubravka Kovjanić


PRIZNANJE ZA SRPSKOG GOLGETERA Aleksandar Mitrović igrač meseca u Čempionšipu - Sportal\nPRIZNANJE ZA SRPSKOG GOLGETERA Aleksandar Mitrović igrač meseca u Čempionšipu\nTanjug - Vest objavljena: 12:30 - 06.04.2018\nNaš fudbalski reprezentativac Aleksandar Mitrović proglaen je za najboljeg igrača engleskog Čempionšipa za mart, nakon što je na pet utakmica u dresu Fulama postigao isto toliko golova i pomogao londonskom klubu da stigne do trećeg mesta na tabeli.\nMitrović je zimus stigao na pozajmicu iz Njukasla, brzo opravdao poverenje trenera Slaviše Jokanovića i postao ljubimac navijača.\n"Dobro se osećam što redovno igram, zato sam i došao. Uživam u timu, i moja porodica u Londonu, sve se savršeno poklopilo, stil igre i naravno menadžer koji mi je mnogo pomogao. Nadam se da ću nastaviti ovako do kraja sezone. Želimo direktan plasman u Premijer ligu", rekao je Mitrović.\nI Jokanović je bio u konkurenciji za menadžera meseca, ali je osvojio drugo mesto, iza iskusnog menadžera Kardifa Nila Vornoka.\nEvropski fudbal Aleksandar Mitrović FK Fulam Čempionšip Igrač meseca


31.05.2020 / 01:30 BiH - Predmet "Respiratori"\nFoto: Faktor.ba / Vijesti.ba\nUkoliko Sud BiH prihvati prijedlog Tužilaštva BiH da se federalnom premijeru Fadilu Novaliću odredi jednomjesečni pritvor, u Federaciji BiH će doći do uznemirenja javnosti, ali ne na način na koji to tvrdi Tužilaštvo BiH, nego zbog posljedica ...\n... koje takva odluka sa sobom nosi po cjelokupni život u ovom entitetu.\nRekao je ovo Nikica Gržić, jedan od advokata federalnog premijera Fadila Novalića na večerašnjem ročištu u Sudu BiH za određenje pritvora osumnjičenima u predmetu "Respiratori". Pored Novalića, u tom su predmetu za sada osumnjičeni još vlasnik firme "Srebrena malina" Fikret Hodžić i direktor Federalne uprave civilne zaštite (FUCZ) Fahrudin Solak, prenosi Faktor.ba.\nTužilaštvo BiH je opširno izlagalo svoje zahtjeve za pritvor, kao i dokaze koje, prema njihovom mišljenju, ukazuju da je počinjeno krivično djelo u postupku nabavke respiratora za zdravstvene ustanove preko FUCZ-a. Međutim, odbrana tvrdi da niti jedan od njihovih navoda ne dokazuju apsolutno ništa od onoga što se premijeru i preostaloj dvojici osumnjičenih stavlja na teret, prenosi Faktor.\nTokom obrazlaganja navodnog krivičnog djela, Tužilaštvo BiH nije do kraja razjasnilo šta je zapravo bio krajnji cilj osumnjičenih, koje oni smatraju za kriminalnu grupu, pa tako se nije moglo čuti ni kakvu su to konkretnu imovinsku korist navodno priskrbili udruživanjem i nabavkom respiratora, prenosi Faktor.\nOdbrana je skrenula pažnju da novac koji je bio prebačen FUCZ-u ni u kom slučaju nije mogao biti prebačen bez saglasnosti ministrice finansija FBiH Jelke Milićević, a što je Tužilaštvo BiH tokom cjelokupnog izlaganja propustilo spomenuti. Odbrana je također sugerirala da ova istraga ni na koji način ne tretira direktora Agencije za javne nabavke BiH Đenana Salčina, koji je, prema njihovom mišljenju, bio ključna osoba koja je u ime Agencije dala tumačenje na koji način se mogu vršiti ove nabavke. Tužioci su u jednom momentu samo spomenuli da je postojalo saopćenje, odnosno uputa Agencije, ali je tužioc Džermin Pašić rekao da on to ne želi posebno obrazlagati.\nAdvokat odbrane Muhidin Kapo je kazao da se u ovom predmetu radi o montiranom političkom procesu, te da je indikativno da se Tužilaštvo BiH nije bavilo ulogom ministrice finansija FBiH i komandantice Kriznog štaba civilne zaštite Jelke Milićević u procesu nabavki tokom pandemije, a i konkretno u donošenju odluke da se novac koji je korišten za nabavku respiratora prebaci FUCZ-u.


Poseta predstavnika Kancelarije za KiM Opštini Zvečan | Radio Kosovska Mitrovica\nTači na ispitivanju u Hagu: Spreman sam da se suočim sa novim izazovom\nRadno vreme službenika kosovske policije od danas 12 sati\nKrizni štab: Ljudi sa simptomima u KOVID ambulante, kontakti – u obaveznu izolaciju\nFalkoni: Dijalog Beograda i Prištine je faktor stabilnosti Zapadnog Balkana\nKako će izgledati nastava u septembru?\n28. January, 2020 13:15 |\nPomoćnici direktora Kancelarije za Kosovo i Metohiju Dušica Nikolić i Borislav Tajić sastali su se danas u Zvečanu sa rukovodstvom ove Opštine i sa čelnicima kulturnih, prosvetnih i javnih preduzeća.\nGlavna tema sastanka, kako je rekao predsednik Privremenog organa Opštine Zvečan Ivan Todosijević, bio je nastavak akcije pomoći socijalno ugroženim porodicama.\n“Mi smo na tom sastanku zadali neke ciljeve i došli smo do nekih zaključaka. Svi koji rukovode institucijama, moraće da se rukovode tim zaključcima, a to znači da svako mora da obiđe svoje zaposlene, da evidentiraju porodice koje teško žive. Nažalost, na teritoriji opštine Zvečan takvih porodica ima dosta” rekao je Todosijević.\nOn je dodao da je od Nove godine, kada je akcija započeta, dosad i sam imao priliku da uđe u mnogo domova u kojima ljudi žive u veoma teškim uslovima.\n“Naša je obaveza, kao i Kancelarije za Kosovo i Metohiju, da tim ljudima izađemo u susret. Ovo nisu prazna obećanja, Gde god smo ušli, sa kim god smo popričali, ostaje naše obećanje da ćemo naći načina da rešimo sve probleme tih porodica” rekao je Todosijević i naglasio da je Kancelarija za KiM najveći partner lokalne samouprave u toj nameri.\nPomoćnica direktora Kancelarije za KiM Dušica Nikolić istakla je da je glavni cilj Kancelarije za KiM da ove godine bude apsolutno na usluzi građanima kojima je najteže.\n“Suština je da se rad Kancelarije za KiM svede ove godine na to, da ljudi na ovom prostoru imaju nadu i veru u budućnost i da žele da ostanu na ovim prostorima” poručila je Nikolić.\nNakon sastanka, predstavnici Kancelarije za KiM, obišli su sa predsednikom Privremenog organa Opštine Zvečan Ivanom Todosijevićem, porodicu Jožice Utvić , koja živi u selu Korilje. Jožica je nezaposlena i sa dve ćerke, živi od socijalnih primanja.\nPomoćnik direktora Kancelarije za Kosovo i Metohiju Borislav Tajić, rekao je nakon posete ovoj porodici , da se sa ovakvim posetama nastavlja i dalje ove, ali i naredne nedelje.\n„Kao što na licu mesta možemo da vidimo kako najugroženije porodice žive, kao što nam na ovaj način bude jasno gde su prioriteti , ispunjavamo jedan zadatak i potrebu da budemo blizu tih ljudi, da sagledamo te probleme da oni kroz svoje predstavnike, kroz nas imaju taj najkraći put do rešenja svojih problema. Posetićemo najugroženije porodice, sagledaćemo njihove probleme. U samom toku posete već se dogovaramo o svim fazama realizacije takvih projekata i nadamo se da će se u kontinuitetu ovakve posete se nastaviti, sagledavaćemo probleme, ali ćemo paralelno dolaziti da vidimo rešenja koja su rezultat ovakvih poseta na terenu. Pored svih infrastrukturnih projekata koji se realizuju na teritoriji Opštine Zvečan, zaista je jako važno da i najugroženije porodice po prioritetu potreba budu u situaciji da osete sve napore koji se čine i na nivou lokalne samouprave u poslednjih mesec dana, ali na kraju i najvažnije uz jednu vleiku podršku i Kancelarije za Kosovo i Metohiju i Vlade Republike Srbije koja je na svom dnevnom redu najprioritetnijih zadataka, upravo postavila ovaj zadatak na kome smo mi danas, ove nedelje, narednih nedelja, i u toku cele 2020.godine”.\nU nastavku posete, delegacija Kancelarije za KiM zajedno sa čelnicima lokalnog rukovodstva Opštine Zvečan, obišla je i porodicu Zvonimira Ignjatovićau selu Banov Do.


Šehović najboljim nastavnicima: Ne podliježite pritiscima u vezi sa ocjenjivanjem učenika - CdM\nŠehović najboljim nastavnicima: Ne podliježite pritiscima u vezi sa ocjenjivanjem učenika\nVi ste tu da mijenjate i poboljšavate sistem vrijednosti, ali i da, uz našu podršku, nikad ne dozvolite da podlegnete pritiscima vezanim za kriterijume i ocjenjivanje učenika, kojima ste potpuno neopravdano izloženi. Kvalitet i objektivnost kriterijuma su vaša obaveza, a obrazovanje vaša misija i na tom putu ćete imati našu snažnu podršku, ali i punu zaštitu, jer nama je potrebno znanje, a ne fingiranje znanja, poručio je ministar prosvjete Damir Šehović najboljim nastavnicima Crne Gore.\nOn je to kazao na današnjem prijemu nastavnika iz Crne Gore, koji su koji su dobili priznanje od Asocijacije najboljih nastavnika bivše Jugoslavije (ANN EX YU).\nKako je poručeno sa prijema, Crna Gora krenula je u ozbiljnu, sistemsku podršku najboljima iz obrazovanja, a iskoraci na tom polju su vidljivi. Kako Fondom za kvalitet i talente, iz koga je prošle godine dobilo nagradu 500 najboljih nastavnika i đaka, tako i podrškom nastavničkim inicijativama koje za cilj imaju umrežavanje i razmjenu dobrih iskustava. Uz državnu nagradu “Oktoih“, te aktivnosti sindikata prosvjete i Ministarstva, kreira se, konstatovano je, ambijent u kome je obrazovanje opet u fokusu.\n“Ljepšeg, ali i odgovornijeg posla od vašeg nema. Pokušavamo da vam svojim aktivnostima stavimo do znanja da prepoznajemo tu činjenicu i da poštujemo vaš trud i napor koji ulažete. Trudimo se i vas podstaknemo da nastavite rad na sebi istim tempom, da ne dozvolite da poneka manjkavost sistema uguši vašu motovaciju i volju za usavršavanjem, ali i da u otvorenom i direktnom razgovoru čujemo sve o problemima sa kojma se susrijećete. Zato smo, između ostalog, organizovali ovaj sastanak“, naveo je Šehović.\nJedna od nastavnica koja je dobila Priznanje, Mirsada Šabotić, koja je i dobitnica “Oktoih“ nagrade, rekla je da je, analiza podrške nastavničkoj struci iz regiona na kojoj je radila, pokazala da je u Crnoj Gori sistem prepoznavanja i nagrađivanja najboljih u obrazovanju sve kvalitetniji.\nTagsDamir Šehović Ministarstvo prosvjete Crne Gore Mirsada Šabotić nagrade nastavnici\nE ministre,a Sta se u ado u gimnaziji Slobodan Skerovic dje djeca parasa formiraju VIP odečjenjs\nSvaka cast na ovom divnom gestu od strane najboljeg ministra u ovoj Vladi.\nVeliko postovanje za ministra Šehovica na ovom i na svim drugim potezima koje povlacu, u pravcu poboljsanja obrazovanja. Konacno neko ozbiljan na toj poziciji.\nBaš me interesuje po koji kriterijumima su ovo najbolji nastavnici. Sprda li se ovo Šehović sa nam\nSve moj do moga….


Direktor policije Veljović na tajnoj sednici govorio o ubistvu urednika "Dana": Znaju ko je presudio Dušku Jovanoviću? | Novosti.RS\nDirektor policije Veljović na tajnoj sednici govorio o ubistvu urednika Dana: Znaju ko je presudio Dušku Jovanoviću?\nčetvrtak, 02. 07. 2020. u 11:20\nDIREKTOR Uprave policije Veselin Veljović zna ko je sve 27. maja 2004. godine bio u automobilu iz kojeg su ispaljeni rafali u glavnog i odgovornog urednika "Dana" Duška Jovanovića, ali i ko je ispalio smrtonosne hice. To je otkrio pre dva dana iza zatvorenih vrata na Odboru za bezbednost i odbranu, kada je ponovio da je ovaj zločin za policiju operativno rasvetljen.\nSestra ubijenog novinara i poslanica SNP-a Danijela Pavićević kazala je novinarima da će zbog novih informacija u ovom slučaju članovi Odbora iz redova opozicije zatražiti hitnu sednicu.\n- Veljović je ponovio da je ubistvo operativno rešeno što je rekao i ranije, kao i da policija zna ko je bio u autu i ko je to uradio one noći. S obzirom na to da je to veoma važna informacija iskazao je još i spremnost da dođe na posebnu sednicu Odbora za bezbednost, a na kojoj bi morali prisustvovati i predstavnici tužilaštva. Za nas je to veoma važna informacija i mi, kao opozicioni članovi Odbora za bezbednost i odbranu odlučili smo da zakažemo hitnu sednicu tog odbora koja će biti tematska i na kojoj će biti raspravljano o tome - kazala je Pavićevićeva.\nOna baš kao i njen kolega Srđan Milić (SNP) očekuje da će se nakon više od 16 godina saznati i ko je nalogodavac zločina. Sestra ubijenog novinara dodaje da sve ono što bude Veljović kazao na toj sednici mora biti potkrepljeno dokazima i da bi bilo elementarno odgovorno da se predstavnici tužilaštva odazovu pozivu.\nVlasnik i glavni urednik "Dana" ubijen je nakon što je izašao iz redakcije. Za učešće u ubistvu do sada je optužen jedino Podgoričanin Damir Mandić, kome je Apelacioni sud u aprilu 2017. potvrdio presudu za saučesništvo i osudio ga na 18 godina zatvora.


BH Novinari: Dodik verbalno napao Vladimira Kovačevića, tražimo reakciju – Kakanj-X\nZadnja izmjena 16 velj, 2020 51\nUdruženje BH Novinari i Linija za pomoć novinarima je reagovala na, kako su naveli, verbalni napad člana Predsjedništva Bosne i Hercegovine Milorada Dodika na novinara televizije BN Vladimira Kovačevića. Njihovo saopćenje prenosimo u cijelosti.\n“Upravni odbor Udruženja/udruge BH novinari i Linija za pomoć novinarima upućuju javni protest Miloradu Dodiku, članu Predsjedništva BiH i lideru SNSD –a, zbog verbalnog napada na novinara Vladimira Kovačevića, dopisnika BN televizije. Napad se desio u petak (op. a. 14. februara) na press konferenciji u Banjoj Luci, kada je Kovačević pitao Milorada Dodika o ‘ozbiljnosti’ najave blokade institucija BiH i da li će ostati ‘dosljedan’ u svojim namjerama.\nNa legitimno novinarsko pitanje Dodik nije odgovorio, već je Kovačevića i BN TV nazvao ‘izdajnicima’, čime je ponovo pokrenuo političku hajku i pritske na ovaj medij i njegove novinare na nedozvoljen način, kršeći njihovo pravo na slobodu izražavanja i siguran rad. Posebno zabrinjava činjenica da se u ovom slučaju radi o višegodišnjem političkom nasilju SNSD –a i njegovih lidera nad novinarima BN TV, koje je 2018. kulminiralo pokušajem ubistva Vladimira Kovačevića. U sudskom postupku samo jedan od napadača je osuđen, dok se drugi nalazi u zatvoru, a nalogodavci ovog krivičnog djela nikada nisu otkriveni.\nUO BH novinara najoštrije osuđuje verbalne prijetnje Kovačeviću i BN TV, te zahtijeva profesionalnu i zakonitu reakciju policijskih i pravosudnih struktura Republike Srpske u ovom slučaju, bez obzira što je riječ o Miloradu Dodiku, nositelju najviše funkcije u BiH i politički najmoćnijoj osobi u RS. Njegova javna pozicija podrazumijeva potpuno drugačiji odnos prema novinarima i medijskim slobodama, njihovo poštivanje i zaštitu, a kršenje prava na slobodu izražavanja mora biti oštro i efikasno sankcionirano, upravo zbog Dodikove javne odgovornosti.\nIstovremeno, UO BH novinara poziva međunarodne organizacije za slobodu medija i zaštitu ljudskih prava da poduzmu potrebne mjere zaštite novinara BN TV kao i svih drugih novinara u BiH, zbog brojnih i učestalih političkih prijetnji, kao i kršenja slobode izražavanja i sigurnosti novinara u ovoj državi”, saopćili su iz Udruženja BH Novinari Linije za pomoć novinarima.\nPodsjećamo, Marko Čolić je osuđen na četiri godine zatvora zbog pokušaja ubistva Kovačevića 2018. u Banjoj Luci.\nMilorad Dodikizdvojenoreakcijaverbalni napadUdruženje BH novinariVladimir Kovačević


Meklaren „650S“ spreman za Ženevu\n19.02.2014. / 7:25\nNJUJORK, Uoči Salona automobila u Ženevi, koji se održava početkom marta, na internet su objavljene prve zvanične slike i podaci novog superautomobila iz Meklarena – “650S” koji je baziran na njihovom “12C” modelu, ali je neka dizajnerska rješenja pozajmio i od velikog brata „P1“.\nAerodinamička rješenja, u velikoj mjeri preuzeta sa “P1” će omogućiti novom modelu da bude agilniji od “12C” na kome se zasniva, na šta ukazuje i slovo “S” koje u njegovom nazivu označava “sport“.\n“650S” proizvodi čak 24 odsto veći potisak pri brzini od 240km/h, a cifra u njegovom imenu može da zbuni jer mu je izlazna snaga zapravo 641KS.\nKao što možemo vidjeti na slikama, tu su i Pirelijeve “P Zero Corsa” gume za maksimalno prijanjanje, a izmjene na “ProActive Chassis Control” sistemu sada vozaču omogućavaju izbor između “Sport”, “Normal” i “Track” moda vožnje.\nPoput “12C” u ponudi će se naći u kupe i verziji sa otvorenim krovom, a još infromacija se očekuje 4. marta na Salonu u Ženevi kada bude zvanična prezenatacija, prenose agencije.


Stojković: Glave gore, ima još mnogo da se igra | Novosti.RS\npetak, 20. 09. 2019. u 13:43\nGolman fudbalskog kluba Partizan Vladimir Stojković rekao je da je njegova ekipa trebalo da pobedi AZ, ali da nema mnogo vremena da žali.\n"Trebalo je da osvojimo tri boda, ali to je fudbal. Ispustili smo pobedu, ali glave gore. Ima još mnogo utakmica. Sada bi bilo dobro da pobedimo Astanu i ostanemo u trci za drugim mestom", rekao je Stojković u četvrtak uveče novinarima.\nPartizan je igrao 2:2 sa AZ Alkmarom u prvom kolu grupne faze Lige Evropa.\nSledi "večiti" derbi sa Crvenom zvezdom u srpskom prvenstvu.\n"Najveća utakmica u srpskom fudbalu. Treba dobro da se odmorimo", kazao je Stojković.\nNezadovoljan posle utakmice sa AZ Alkmarom bio je i Saša Zđelar.\n"Izgubili smo tri boda, promašili mnogo šansi i primali smo golove kakve ne bismo smeli da primamo. Previše prilika nismo iskoristili", rekao je Zđelar.\nOn je istakao da će fudbaleri Partizana dati sve od sebe da izvuku pozitivan rezultat protiv Crvene zvezde.\n"Večiti" derbi igraće se u nedelju od 18.00 na stadionu Partizana.


Ministar Mali, cinik veliki: „To bi bilo vrh, kako si se to setio“ - pravi odnos državnog činovnika na usluzi građanima | Luftika\nProblem sa kojima se suočava ogroman broj građana koji rade preko interneta i primaju svoju novčanu naknadu iz inostranstva ne jenjava. Država ne odustaje od svojih poreskih potraživanja, ne želeći da se približi zahtevima nezadovoljnih i pobunjenih građana.\nNa sastanku pregovaračkog tima frilensera sa premijerkom Anom Brnabić i ministrom finansija Sinišom Malim, ispoljavali su se sakrastični komentari i nipodaštavanja visokih državnih funkcionera upućeni pregovaračima frilenserima, koji su pre svega građani ove zemlje.\nNakon bahatih i bezobraznih komentara Ane Brnabić, saznajemo i od člana Udruženja radnika na internetu Nikole Ilievskog iz Niša da se na svaki njihov predlog rešenja državni službenici odnose sa dozom sarkazma i podsmeha.\nOn navodi da je poreska uprava zakazala jer nije građane obaveštavala, a bila joj je dužnost, o naplati poreza. Podsetio je ministra da se to dogodilo tek 13. oktobra, te predložio da se dugovanja računaju od 14. oktobra.\n– Kad sam rekao ministru Malom da su ljudi spremni da plate od 14. oktobra, on je na to rekao ’pa to je super ideja, to bi bilo vrh, kako si se to setio’ i onda su svi krenuli da se smeju malo cinično – prepričava Ilievski za Južne vesti.\nIako još uvek nisu postigli dogovor sa državom, očekuju nove runde pregovora sa uspešnijom završnicom.\noznakefrilenseri pregovori sa frilenserima sinisa mali\n07/02/2021 у 18:40\nSamo da vi nama odleprsate sa vlasti i da ne dodju gori …. Sve mi se cini da od goreg ima gore….


Rajković je u nekoliko navrata maestralno intervenisao. Hrabro, pravovremeno istrčavanje i odličan start van kaznenog prostora u 49. minutu nagradila je i sreća, jer ga je prilikom povratka na gol liniju lopta pogodila u leđa čime je sprečen siguran pogodak. U još dve situacije, kada su mnogi već loptu videli u našoj mreži, golman Makabija iz Tel Aviva je refleksnim reakcijama sačuvao gol "orlova".\n- Najvažnije je da smo zabeležili pobedu. Pred nama je jasan cilj, da što je moguće bolje iskoristimo sve prijateljske utakmice i adekvatno se pripremimo za Svetsko prvenstvo u Rusiji. Mislim da je ovaj meč apsolutno bio u službi svega toga, pružili smo dobru igru i zasluženo pobedili, a siguran sam da imamo još dosta prostora za napredak - rekao je Rajković.\nŠto se tiče njegove partije, bio je skroman.\nOdbrane Predraga Rajkovića u meču sa Kinom (10.11.2018)\n- Samo sam radio svoj posao. Dao sam sve od sebe da pomognem timu, a pobeda Srbije najbolja je nagrada za sve to. Uslovi za igru su bili vrlo teški, jer je bila velika sparina, ali izdigli smo se iznad toga i zabeležili pobedu koja nam mnogo znači na polju samopouzdanja. I u narednooj utakmici sa Južnom Korejom nas očekuje težak zadatak, jer je to odlična selekcija sa vrlo kvalitetnim pojedincima.\nU drugom poluvremenu utakmice u Gvangdžuu među 11 fudbalera naše selekcije na terenu su bila petorica koja su 2015. godine osvojila titulu prvaka sveta za igrače do 20 godina. Uz pomenutog Rajkovića, startera Sergeja Milinković-Savića, asistenta kod drugog gola Andrije Živkovića, tu su još bili Miloš Veljković i Mijat Gaćinović.\n- Drago mi je zbog toga, jer verujem da svi zajedno imamo kvalitet da u budućnosti nosimo igru reprezentacije. Na nama je da se za status u nacionalnom timu izborimo dobrim igrama u klubovima i pravim odnosom prema dresu sa grbom Srbije - zaključio je je pre dve godine najbolji mladi golman sveta.


Beranac vođa kriminalnog sindikata – Monitor\nU do sada najvećoj akciji preduzetoj u Sloveniji protiv organizovanog kriminala proteklih dana uhapšeno je 60 osoba. Umiješani „nisu obični dileri drogom već vođe kriminalne organizacije koja je djelovala širom Balkana i nekoliko evropskih zemalja”, saopšteno je iz slovenačke policije. Ta grupa je, navodno, bila specijalizovana za droge i oružje.\nU akaciji slovenačke policije uhapšena su trojica Crnogoraca. Radi se o Veliboru S. Popoviću (35) iz Berana, sa nadimkom Pop, te Milošu Šćekiću (33) i Smailu Kučeviću (40).\nPopović, vođa kriminalnog sindikata koji se bavio trgovinom oružjem u regionu i EU, uhapšen je kod Kranja u luksuznom BMW-u sa švajcarskim tablicama. Tom prilikom su privedena su još dva Crnogorca, starosti 40 i 42 godine, koji su se kretali za Popovićem u audiju Q7 i sumnja se da su njegovi tjelohranitelji. Sva trojica će biti izvedeni pred istražnog sudiju u Kranju, javila je slovenačka novinska agencija STA.\nPrema navodima listova Delo i Slovenske novice, riječ je o naručiocu, odnosno primaocu vojnog naoružanja i eksploziva, koji je trebalo da oružje prebaci u Francusku. Popović je, kako se navodi, tamo imao stalni boravak.\nOružje je dovezeno iz BiH i bilo je uskladišteno u mjestu Spodnje Bitinje odakle je slovenački državljanin Danijel Stojanović trebalo da ga kaminom odveze za Francusku i proda za drogu, ali su ga na putu u novembru 2011. uhvatili pripadnici italijanske finansijske policije. Tovar je činilo 17 pušaka, 19 pištolja, 700 komada municije i 4,3 kilograma plastičnog eksploziva, pišu Slovenske novice i Delo.\nTada je i počela opsežna međunarodna akcija. Naime, slovenačka policija je saopštila da se radilo o izuzetno velikoj količini oružja koja daleko prevazilazi potrebe kriminalne grupe, pa se sumnja da je bilo namijenjeno teroristima, prenijela je slovenačka televizija POP TV. Navodno, na tome posebno rade francuske vlasti, pošto Popović živi u Parizu. Pripadnici grupe, koja je trgovala oružjem za drogu, mogu da budu osuđeni na najviše 15 godina zatvora.\nNekoliko slovenačkih novinskih portala prenijelo je da je koordinisana akcija sprovedena u nekoliko gradova, među kojima su Ljubljana, Kopar i Gorenjsko, a da su na meti bili ilegalni trgovci oružja i droge. Osumnjičeni su formirali kriminalnu grupu koja je djelovala u Sloveniji, EU i na zapadnom Balkanu, a istraga je pokrenuta još 2010. u saradnji sa drugim državama. Jedna od njih je i Italija u kojoj je, kako je izvijestila novinska agencija ANSA, uhapšeno pet osoba (tri Slovenca i po jedan Srbin i Italijan) kod kojih je ponađeno 4,5 kilograma kokaina.\nPomoćnik direktora kriminalističke policije u Sloveniji Marjan Frank rekao je na konferenciji za novinare da je policija zaplijenila oko 35 kilograma narkotika, čija se vrijednost procjenjuje na pola miliona eura. Policija Kranja je, kako je zvanično saopšteno, tokom akcije zaplijenila je 2,5 kilograma konoplje, 1,5 kilogram amfetamina, pola kilograma heroina i nešto kokaina, dok je droge u manjim količinama zaplijenila i policija Kopra. Samo u Ljubljani konfiskovano je gotovog novca u vrijednosti od 35.000 eura.\nKriminalna grupa u alpskoj pokrajini Gorenjskoj bavila se preprodajom heroina i kanabisa iz Crne Gore u zapadnu Evropu, kao i oružja sa prostora bivše Jugoslavije u Francusku i Holandiju, gdje je prodavano za kokain i amfetamine. Ogranak kriminalne grupe u Ljubljani bavio se preprodajom kokaina, heroina i hašiša, dok je ogranak u Primorskom bio zadužen za preprodaju droge u regionu.\nZa uhapšene se, prema pisanju slovenačkih medija, sumnja da su pripadali ,,vodećim ešalonima” kriminalnih organizacija u toj državi. Prema ANSA, gotovo svi osumnjičeni su građani Slovenije, porijeklom iz drugih republika nekadašnje Jugoslavije. Pomoćnik direktora Frank je kazao da su, pošto je procijenjeno da je operacija hapšenja visokorizična, u njoj učestvovali i pripadnici specijalnih snaga policije. Frank je naveo da će uporedo biti vođena i finansijska istraga. On je dodao da će biti zaplijenjena imovina osumnjičenih koja je kupljena od novca zarađenog na prodaji droge i oružja.\nMinistar unutrašnjih poslova Srbije Ivica Dačić izjavio je da Velibor Popović nije državljanin Srbije.\n,,Popović je državljanin Crne Gore sa prebivalištem u Beogradu”, rekao je Dačić. On je precizirao da Popović nema ni ličnu kartu Srbije, niti jedinstven matični broj u toj zemlji.\nPopović je inače policiji Crne Gore poznat od ranije. Pripadnik je tzv. ,,beranskog klana”. Privođen je nakon ubistva policijskog inspektora Slavoljuba Šćekića, ali i nakon likvidacije direktora dnevnika Dan Duška Jovanovića.\nPopović je bio je uhapšen 2006. u Beogradu po potjernici Interpola. Više zemalja je tada zatražilo njegovo izručenje, ali je on ostao da izdržava kaznu od godinu i po u Srbiji zbog „falsifikovanja novca, falsifikovanja isprava i neovlašćenog držanja, nošenja, izrade, razmjene ili prodaje vatrenog oružja, municije ili eksplozivne materije”. Naime, dvije godine ranije, u aprilu 2004, Popović je u Kragujevcu uhapšen sa dvojicom momaka iz tog grada i kod njih je nađen dokazni materijal koji ih je doveo u vezu sa tim krivičnim djelom.\nZa Popovića su mnogi Beranci prvi put čuli januara 2002. kada se našao među kolovođama nemira na Badnji dan, zajedno sa svojim drugovima Vukom Vulevićem i Milanom Šćekićem Čilom. Popović je tada u nedostatku dokaza oslobođen optužbe za napad na policiju.\nNakon tih događaja i čuvenih badnjih nemira u Berane je navraćao rjeđe, i uglavnom je, kako se ispostavilo, boravio i ,,radio” u Srbiji.\nPovezivan je i sa kriminalnim krugovima koji su se nešto kasnije dovodili u vezu sa ubistvom visokog policijskog funkcionera Slavoljuba Šćekića. Popović je tada privođen više puta ,,zbog održavanja telefonskih veza sa pritvorenima za to teško krivično djelo”, ali preko toga njegova umiješanost u ovo djelo nije utvrđena.\nNa sumnju da je umiješan, policiju je navelo njegovo odbijanje da dopusti da mu se u Beranama uzme DNK, što je kasnije učinjeno tek u Podgorici. Ispostavilo se, u stvari, da se Popović uzimanja DNK bojao zbog umiješanosti u neke međunarodne kriminalne radnje, pa i eventualna ubistva u inostranstvu.\nNakon puštanja iz zatvora u Beogradu u ljeto 2006. u Crnu Goru, koliko je poznato nije navraćao zbog neke kazne koja ga je ovdje, navodno, čekala za izdržavanje.\nNjegovo ime u policijskim krugovima je poznato i u vezi sa napadom na novinara Tufika Softića, kojem je preko prijatelja i svojih kompanjona upućivao direktne prijetnje zbog tekstova u vezi sa njegovim kriminalnim djelovanjem i hapšenjem u Beogradu. Kada je Softić u novembru 2007. godine napadnut, veliki broj Popovićevih kompanjona u Beranama je priveden u policiju i saslušavan, ali i do danas nepoznat je ishod te istrage. Navodno je zbog toga i Popovića privodila policija u Beogradu po zamolnici kolega iz Crne Gore, i na tome se sve završilo.\nMiloš Šćekić (33), koji je uhapšen u Škofjoj Loci, bio je vođa kriminalne grupe za Gorenjsku. On je, kako sumnja slovenačka policija, bio zadužen da rukovodi grupom od 30-ak osoba čiji je zadatak bio da krijumčare tovare skanka, koji je iz Albanije, preko Crne Gore i Hrvatske, stizao u tu zemlju. Vjeruje se da je Šćekićeva grupa u Gorenjskoj imala ,,bunkere” gdje su skladištili skank, a potom krijumčarskim kanalima prebacivali drogu ka zemljama zapadne Evrope.\nMediji pišu da je Šćekić prije nekoliko godina povezivan i sa jednim pokušajem ubistva crnogorskog državljanina u Sloveniji. Inače, Šćekić se nalazi u evidenciji crnogorske policije koja je, prema medijima, imala podatke o njegovoj kriminalnoj djelatnosti, ali i povezanosti sa lokalnim kriminalcima. Kako tvrde iz slovenačke policije, ova grupa je bila prilično nasilna, i ,,dužnicima” nije praštala.\nLjubljanski dio grupe je predvodio Kučević, građanin Crne Gore, sa prijavom boravka u Ljubljani. Uhapšen je u jednom restoranu u glavnom gradu Slovenije. Njegova grupa bavila se švercom kokaina i hašiša. Početkom ove godine sumnja se da su organizovali krijumčarenje 4,1 kilogram kokaina iz Holandije u Italiju. Sumnja se i da su prošle godine određenu količinu kokaina i hašiša prošvercovali iz Španije, BiH i Holandije.


Oktobar 16, 2019 20:54\nNaime, tender se ponavlja iz proceduralnih razloga, što znači da je u procesu prethodnog bilo izvesnih nepravilnosti.\nPoništava se postupak prodaje kapitala subjekta privatizacije JAT-Tehnika društvo sa ograničenom odgovornošću za održavanje i popravku vazduhoplova iz Surčina. Sve do sada preduzete radnje u vezi sa ovim postupkom stavljaju se van snage, rečeno je za portal B92 u Ministarstvu privrede.\nJAT tehnika je preduzeće u vlasništvu države koje se odvojilo od JAT-a 2006. godine.\nRanije je najavljivano da je ova kompanija već trebalo da nađe kupca, ali se na tender za privatizaciju 2008. godine niko nije javio, iako je vrednost kompanije svojevremeno procenjivana na 100 do 200 miliona evra.\nSvojevremeno, za kupca JAT tehnike konkurisao je i arapski fond Mubadala i to preko švajcarske firme SR „Tehniks servises“ u kojoj je imala većinski udeo.\nČadež: Mere sačuvale MSP, na redu su velike kompanije 13\nOtkrivena "zlatna žica" na granici Srbije, Severne Makedonije i Bugarske 17


Mile Jerković Archives - Stranica 2 od 2 - KRIK\nDanas nastavak suđenja Šariću za pranje novca\nSuđenje Darku Šariću i ostalim optuženim za pranje oko 20 miliona evra nastavlja se danas pred Specijalnim sudom u Beogradu. Piše: Bojana Jovanović Iako je suđenje usled promene člana sudskog veća u januaru ove godine krenulo ispočetka, postupak nije znatno usporen budući da sud nije ponovo saslušavao optužene niti predstavljao […]\nSuđenje Šariću: Svedočili vlasnici firmi koje su prale novac\nU nastavku suđenja Darku Šariću i njegovoj grupi svedočili su vlasnici preduzeća preko kojih je novac zarađen prodajom kokaina ubacivan u legalne tokove. Piše: Bojana Pavlović Svedoci su bili fiktivni vlasnici firmi kroz koje se prao novac, a neki od njih bili su saradnici Mileta Jerkovića, glavnog svedoka tužilaštva. Jerković […]\nSuđenje Šariću: Diskreditovanje svedoka Jerkovića\nU nastavku suđenja Darku Šariću i njegovoj grupi za pranje 22 miliona evra, ključni svedok tužilaštva Mile Jerković odgovarao je na pitanja optuženog Radovana Štrpca. Piše: Bojana Pavlović Štrbac je svedoka ispitivao o poslovima i privatizacijama, ali i o kriminalnoj prošlosti i postupcima protiv njega, pokušavajući da ga diskredituje. On […]\nMile Jerković, biznismen osuđivan zbog šverca cigareta krajem devedesetih godina, svedočio je danas na suđenju Darku Šariću i njegovoj grupi za pranje oko 22 miliona evra. Prvi put se u sudnici pojavio Šarićev brat Duško. Piše: Bojana Pavlović Jerkovićevo svedočenje značajno je za tužilaštvo jer opisuje na koji je način […]


NBS: Mogući pad BDP-a u Srbiji u ovoj godini manji od 1,5 odsto | Novinska agencija Beta\nEKONOMIJA | 19.08.2020 13:05 > 19.08 13:05\nNBS: Mogući pad BDP-a u Srbiji u ovoj godini manji od 1,5 odsto\nNarodna banka Srbije (NBS) objavila je danas da je zadržala majsku projekciju nivoa bruto domaćeg proizvoda (BDP) prema kojoj će, zbog ponovnog globalnog širenja virusa korona, koje za posledicu može imati sporiji oporavak svetske ekonomije, ove godine realno biti niži za 1,5 odsto, ali postoji mogućnost da pad BDP-a bude i manji, jer ima povoljnih ekonomskih kretanja koja na to upućuju.\nU Izveštaju o inflaciji za avgust navedeno je da bi BDP Srbije u 2021. godini mogao da bude viši za oko šest odsto.\nU Izveštaju je navedeno da je ekonomski oporavak započet u maju i nastavljen u junu prevazišao očekivanja NBS i da dodatne podsticajne mere monetarne i fiskalne politike, kao i bolja očekivanja za poljoprivrednu sezonu, predstavljaju pozitivne znake da bi usporavanje privredne aktivnosti ove godine moglo da bude i manje od projektovanog.\nKako je ukazano, povoljnija domaća ekonomska kretanja od očekivanih u drugom tromesečju upućuju na zaključak da bi usporavanje domaće ekonomije ove godine moglo biti i manje od projektovanog, ali projekciju NBS ipak nije menjala, imajući u vidu rizike iz medjunarodnog okruženja, koji se pre svega odnose na novi talas širenja virusa korona u Evropi i svetu i s tim povezani mogući sporiji globalni ekonomski oporavak.\nDomaća tražnja će na nivou godine biti smanjena, dok će pozitivan doprinos dati neto izvoz, usled očekivanog većeg smanjenja uvoza od izvoza.\n"Naredne godine uslediće ubrzan ekonomski oporavak od oko šest odsto vodjen domaćom tražnjom i izvozom, čemu doprinosi pravovremen i adekvatan odgovor nosilaca ekonomske politike u Srbiji i zadržana povoljna srednjoročna perspektiva naše zemlje, što će obezbediti povratak na stabilnu srednjoročnu putanju rasta od oko četri odsto godišnje", navedeno je u Izveštaju.\nU Izveštaju je ukazano i da se i u narednom periodu očekuje da će inflacija u Srbiji ostati niska i stabilna. "U odnosu na majsku projekciju, nova projekcija inflacije na nešto je višem nivou u kratkom roku, pre svega u trećem tromesečju ove godine, zbog viših cena voća, povrća i svetske cene nafte prethodnih meseci od pretpostavljenih. U srednjem roku, projekcija inflacije je na nižem nivou, jer će prema našoj oceni dezinflatorniji uticaj agregatne tražnje i uvozne inflacije nadjačati inflatorni uticaj cene nafte na svetskom tržištu", piše u izveštaju.\nPrema avgustovskoj centralnoj projekciji, inflacija će nastaviti da se kreće u donjoj polovini ciljanog raspona, bliže donjoj granici cilja do kraja 2021. godine.\n"Takvom kretanju inflacije doprineće relativno niska agregatna tražnja, inflacija u medjunarodnom okruženju i svetske cene primarnih poljoprivrednih proizvoda, dok će efekti niže svetske cene nafte postepeno iščeznuti. Nakon toga, s daljim rastom ekonomske aktivnosti i tražnje, inflacija će početi postepeno da se kreće ka centralnoj vrednosti cilja od tri odsto, ali će ostati ispod nje i u 2022.", ocenjeno je u Izveštaju.\nOčekuje se da oporavak već u narednoj godini bude više nego potpun, bez ugrožavanja cenovne i finansijske stabilnosti.\nUkazano je i da se najjači efekti pandemije osetio u drugom tromesečju, kada je ekonomska aktivnost smanjena za 6,5 odsto na medjugodišnjem nivou, što je bilo bolje od očekivanja predstavljenih u majskom izdanju Izveštaja o inflaciji.\n"Zbog oporavka ekonomske aktivnosti u maju i junu, koji je usled donetih ekonomskih mera snažniji od očekivanog, i uz strukturu privrede Srbije u kojoj je manje učešće sektora turizma i ugostiteljstva, možemo očekivati bolji ishod po pitanju bruto domaćeg proizvoda ove godine nego u ostalim evropskim zemljama", istakla je guverner Jorgovanka Tabaković.\nOna je naglasila i da je to u skladu sa projekcijama medjunarodnih institucija.\nTabaković je kazala da se do kraja godin se očekuje dalji ekonomski oporavak, koji je pomognut već donetim, kao i najavljenim dodatnim merama Vlade Srbije i centralne banke.\nPodsetila je da je cilj da se povoljnim uslovima finansiranja privrede i stanovništva podstakne privredni rast i očuva povoljna srednjoročna perspektiva zemlje.\nOčekuje da će oporavak već u narednoj godini biti potpun, bez ugrožavanja cenovne i finansijske stabilnosti.\n"Cilj nam je da se sačuvaju životi ljudi, ali da se u isto vreme sačuvaju i radna mesta i pomogne najugroženijim preduzećima. Verujem da smo dokazali da umemo da prepoznamo izazove vremena u kome živimo i da našu ekonomiju vodimo putanjom održivog i ubrzanog rasta, a građanima obezbedimo dalji rast životnog standarda", rekla je Tabaković.


Dačić: EU prioritet, iako više nije tako privlačna @ Cafe.ba\nSEKS NA BINI: Karleuša skinula momka od 150 Vi bi se seksali, a on neće? Balkanski Nostradamus otkriva: Vučić će biti na tronu, KĆI, SIN I ŽENA BILI STALNO UZ BOLNIČKU Dačić: EU prioritet, iako više nije tako privlačna Regija\nIzvor: B92 06.09.2016 u 18:25 h\nFOTO: Agencija Anadolija Članstvo u EU za Srbiju ostaje jedan od najviših spoljnopolitičkih prioriteta, izjavio je ministar spoljnih poslova Ivica Dačić na Bledu. Linta: Hrvatska nespremna da Srbima garantuje ljudska pravaTači traži povračenje potjernica i članstvo u InterpoluNikolić odbio mesto počasnog predsednika SNS!\nOn je dodao da je jačanje regionalne saradnje u svim segmentima jedno od ključnih sredstava na putu tog članstva. Dačić je na panelu "Zapadni Balkan: da li je EU i dalje faktor privlačenja?" koji se održava u okviru Bledskog strateškog foruma, istakao i da smo do sada bili svjedoci da perspektiva članstva daje snažan podstrek sveobuhvatnim reformama koje Srbija sprovodi, ali i podsticaj pomirenju i regionalnoj saradnji na Balkanu, saopštilo je Ministarstvo spoljnih poslova. "Objećanje dato državama regiona Solunskim dokumentom, da će postati punopravne članice EU po ispunjenju uslova, uliva nadu da će naši napori da izgradimo demokratska društva i konkurentne ekonomije, u okviru šireg regiona opredeljenog za mir i stabilnost, biti prepoznati od strane EU", rekao je Dačić. On je podsjetio da su od 2003. godine, samo Slovenija i Hrvatska postale države članice, Srbija i Crna Gora su započele pristupne pregovore, koje Makedonija, iako već dugi niz godina kandidat za članstvo, još uvijek nije započela. Podsjetio je i da Albanija, iako kandidat, nije otvorila pristupne pregovore, dok BiH ima status potencijalnog kandidata. Dačić je, međutim, naglasio da je entuzijazam za članstvo na strani država kandidata i potencijalnih kandidata i dalje značajno visok. Prema njegovim riječima, opšta politička klima u kojoj se odvija proces proširenja EU za države Zapadnog Balkana je značajno drugačija i ne tako povoljna, jer EU, suočavajući se sa posljedicama ekonomske i migracione krize, Bregzita i terorizmom, rizikuje da u očima javnosti, sopstvenih članica i kandidata, izgubi svoju privlačnost. On je napomenuo i da se politika uslovljavanja neretko sprovodi bez dovoljno političkog razumjevanja, čime se u javnosti država kandidata stvara utisak neravnopravnog odnosa, a postavljeni uslovi izgledaju kao "pokretna meta". "Važno je očuvati dinamiku u procesu evropskih integracija kroz valorizovanje konkretnim napredovanjem u pregovorima sa EU", rekao je Dačić poručujući da je Srbija nastavila integracioni proces, koji treba da omogući njeno punopravno članstvo. On je, međutim, poručio i da nismo idealisti, te da smo svjesni da je EU danas, značajno drugačija, u političkom i ekonomskom smislu od one koja je kreirala Solunsku agendu. "EU, kao porodica naroda, koja dijeli iste ili slične vrednosti, nalazi se na raskrsnici, u trenutku kada je neophodno iznova definisati zajedničke interese, koji bi kao kohezioni element, omogućili da se ovaj veliki mirovni projekat, a on je to u svojoj suštini od samog početka i bio, nastavi i osnaži", istakao je Dačić. Kako je naveo, svjedoci smo činjenice da su mnoge evropske vrednosti, u posljednje vrijeme dovedene u pitanje i u pojedinim članicama Unije. Srbija je, poručio je Dačić, proteklih godina aktivnom politikom u procesu pomirenja u regionu, sprovodeći političke, pravne i ekonomske reforme, jačanjem vladavine prava i institucija, zalaganjem za jačanje dobrosusedske politike, odnosom i reakcijom na migrantsku krizu, nedvosmisleno pokazala da je u potpunosti posvećena evropskim vrednostima. Dodajući da je teško reći kako će izgledati EU u trenutku kada Srbija završi svoj pregovarački proces, Dačić je rekao da želimo da vjerujemo da će države članice naći dovoljno snage da sačuvaju sve prednosti zajedništva, kako bi se evropskom projektu udahnula nova snaga koja bi ga učinila dodatno privlačnim za države kandidate. "Mir u Evropi nema cenu, najvažniji interes koji mora ostati očuvan u budućnosti, je mir u Evropi i sve promjene u arhitekturi zajedničke evropske kuće moraju biti usmerene u tom pravcu", poručio je on. Kako je rekao, ne sme se zaboraviti da je politika proširenja jedna od najuspešnijih u istoriji evropskog projekta, te da bi pristupanje država Zapadnog Balkana dodatno osnažilo evropsku ideju u trenucima kada se ona, u samim članicama, suočava sa izazovima. Pratite Cafe.ba putem aplikacija za Android i iPhone i društvenih mreža Facebook i Twitter.\npa prikljucite se rusiji , vama i nije mjesto u EU , u EU zive i rade cestiti ljudi sto se za vas nemoze bas reci Deni\nKoliko si para pokro Dacicu


Otvorena kancelarija za saradnju sa Rusijom – Zlatibor.News\nReading: Otvorena kancelarija za saradnju sa Rusijom\nZlatibor.News > Blog > Događaji > Otvorena kancelarija za saradnju sa Rusijom\nDogađajiEkonomijaServisne informacijeSrbija i svetVestiVideo\nOtvorena kancelarija za saradnju sa Rusijom\nUpdated 2015/06/05 at 6:29 PM\nDanas je na Zlatiboru otvorena kancelarija za saradnju sa Ruskom federacijom. Kancelariju je otvorila opština Čajetina, kako bi pomogla privrednike zlatiborskog kraja da lakše, brže i efikasnije plasiraju svoje proizvode na tržište Rusije.\nKancelariju su zajednički otvorili Milan Stamatović, predsednik opštine Čajetina, ambasador Rusije u Srbiji Aleksandar Čepurin i Neneda Popović, predsednik Srpske narodne partije.\nPredsednik opštine Čajetina Milan Stamatović je ovom prilikom izjavio da je cilj osnivanja kancelarije da se pokaže kako i male lokalne samouprave kao što je opština Čajetina mogu da pomognu našim privrednicima da plasiraju svoje proizvode na tržištu Rusije.\nOpština Čajetina će kancelariju iskoristiti da privrednicima sa celog regiona pomogne u promociji turističke privrede, i plasiranju proizvoda na rusko tržište. Svi privrednici zlatiborskog regiona mogu da potraže pomoć”, istakao je Stamatović.\nAmbasador Rusije, Aleksandar Čepurin je po otvaranju kancelarije izjavio da će se na ovaj način poboljšati mogućnosti saradnje, i da će saradnja biti institucionalizovana i ukoliko bude postojao sistem saradnja će biti uspešna.\n“Potencijal za saradnju je veliki, ali je za sada slabo iskorišćen, a budućnost za Rusiju, a u značajnoj meri i za Srbiju leži na istoku koji postaje svetski centar razvoja. Rusija razvija saradnje sa Kinom i Jugoistočnom Azijom, ali u tom kontekstu nije manje važna ni saradnja sa Srbijom”, rekao je ambasador.\nNa kraju se novinarima obratio i Nenad Popović, predsednik Srpske narodne partije. On je ocenio je da otvaranje kancelarije može doprineti proširivanju turističkog potencijala Zaltibora kao i da može postati odlično mesto koje će potencijalnim investitorima pružiti potrebne informacije.\n“Kancelarija na Zlatiboru je napravljena po uzoru kancelarije u Bavarskoj i Tirolu koje su već pokazale svoju efikasnost. Važno je uspostaviti sistemski pristup kada je reč o ekonomskoj saradnji sa Rusijom, pošto je samo u poslednjih godinu dana izvoz poljoprivrednih prozivoda iz ovog kraja na rusko tržište porastao za 300 odsto”, kazao je Popović.\nOn je izrazio očekivanje da će kancelarija na Zaltiboru dovući i investitore iz zemalja u okruženju koji su zainteresovani za izvoz srpskih proizvoda u Rusiju.\nKancelarija će privrednicima Zlatiborskog okruga pomagati da na najefikasniji način promovišu svoj proizvod u Rusiji, a pored toga analiziraće i tržište u toj zemlji i ukazivati na mogućnosti za izvoz proizvoda iz Zlatiborskog okruga.\nOtvaranju kancelarije prethodio je okrugli sto na temu Zlatiborski okrug kao model uspešne ekonomske saradnje Srbije i Rusije, na kojem je učestvovalo dvadesetak najvećih privrednika iz Zlatiborskog kraja.\nKancelarija će raditi svakog radnog dana od 8.00 do 16.00 časova.\nTAGGED: cajetina, izvoz u rusiju, regionalna kancelarija za saradnju sa rusijom, zlatibor\nPrevious Article Izabrani članovi opštinskog odbora DSSa\nNext Article Učenici iz Sirogojna najbolji u ekološkom kvizu za osnovce


Izgradnja Archives - podunavlje.info\nDečje igralište na Carini gradiće Džungla 035 d.o.o. iz Jagodine\nSMEDEREVO, 23. april 2022 – Na portalu javnih nabavki objavljena je odluka o dodeli ugovora za radove na izgradnji dečje igrališta na Carini. Smederevska Gradska uprava odlučila se za firmu „Džungla 035“ iz Jagodine, a vrednost posla je procenjena na 7.588.318,60 dinara bez PDV-a. Jagodincima ovo nije prvi takav posao u Smederevu, poslednji sličan koji su radili je igralište u…\nDečje igralište na Carini, Džungla 035 d.o.o., IzgradnjaLeave a comment\nJavna nabavka za izgradnju nove stomatološke ambulante u Smederevu\nSMEDEREVO, 19. novembar 2021 – Grad Smederevo je danas raspisao javnu nabavku za izvođača radova na izgradnji nove zubne ambulante na katastarskoj parceli 1987/1, koja se nalazi u blizini Sportske hale, pored mesta na kome je sada benzinska pumpa. Vrednost radova je procenjena na oko 59 miliona dinara bez PDV-a, tačno 59.335.889,19, a početak radova se očekuje u prvom kvartalu…\nIzgradnja, Izvođač radova, Javna nabavka, Stomatološka ambulantaLeave a comment


Zajednica Opština Crne Gore » Blog Archive » Potpisan Sporazum o saradnji Zajednice opština i Privredne komore\nPotpisan Sporazum o saradnji Zajednice opština i Privredne komore\nPredsjednik Upravnog odbora Zajednice opština Dušan Raičevići predsjednik Privredne komore Crne Gore Vlastimir Golubović potpisali su 08. februara 2021. godine u PodgoriciSporazum o saradnji.\nCilj potpisivanja Sporazuma je preduzimanje zajedničkih aktivnosti na savladavanju aktuelnih poteškoća i izazova radiunapređenja poslovnog ambijentaza razvoj biznisa i ukupnog razvoja lokalnih zajednica.\nPredsjednik Privredne komore Vlastimir Golubović je ukazao da je saradnja sa lokalnim samoupravama bila intenzivna i sadržajna i u prethodnom periodu, te da se potpisivanjem Sporazuma ona samo formalizuje.\n– Cilj nam je da udružimo naše potencijale i doprinesemo boljem poslovnom ambijentu‚ stvarajući pretpostavke za što brži izazak iz zdravstvene i ekonomske krize koja je ostavila nesagledive posljedice. Brži ekonomski razvoj, privlačenje investicija i podrška domaćoj proizvodnji, naročito u sektorima gdje imamo komparativne prednosti, najbolji su odgovor na krizu – rekao je predsjednik Privredne komore Golubović.\nPredsjednik Upravnog odbora Zajednice opština, koja već pola vijeka okuplja sve lokalne samouprave u Crnoj Gori, Dušan Raičević, ocijenio je da potpisivanjeSporazuma sa Privrednom komorom doprinosi zajedničkom stvaranju ambijenta koji će biti povoljan za razvoj biznisa i obavljanje privrednih aktivnosti. Raičević je istakao dobru saradnju sa Privrednom komorom kroz program sertifikacije opština sa povoljnim poslovnim okruženjem u jugoistočnoj Evropi – BFC SEE.\n– Radi se o standardu koji je interes i cilj svih lokalnih samouprava. Tendencija je da lokalne samouprave kroz aplikaciju nastave da prilagođavaju lokalne propise važne za poslovanje, da bi smo time obezbijedili ambijent koji će biti mnogo povoljniji za razvoj biznisa – naglasio je Raičević.\nOn je podsjetio da su se lokalne samouprave u prethodnom periodu fokusirale i na kreiranje paketa mjera podrške lokalnoj privredi koja je pogođena posljedicama pandemije. Dodao je da je veliko zadovoljstvo što će opštine na tom putu imati direktnu podršku Privredne komore.\nSporazum o saradnji Privredne komore i Zajednice opština (pdf)


Izjava predsjedavajućeg Predsjedništva BiH Sulejmana Tihića da bi potpisivanje sporazuma o gradnji mosta na Rači moglo ugroziti odnose između BiH i Srbije izazvala je velike polemike. Optuživši Dodika za nepoštivanje Ustava BiH, te neisticanje državnih simbola prilikom posjete srbijanske delegacije, Tihić je za Radio Slobodna Evropa izjavio:\nMilorad Dodik ističe da je most na Savi potreban, te da će u narednih godinu dana, dopalo se to nekome ili ne, biti završen po protokolu. Na Tihićeve optužbe Dodik odgovara:\n„Razgovor i dogovor oko mosta u Bijeljini rezultat su činjenice da su za to dali saglasnost i organi BiH - i za to postoje validna odobrenja. To što gospodin Tihić se frustrirano osjeća, to je neka druga priča. Ja bih bio sretan da gospodin Tihić u silnom obilasku arapskih zemalja može da privuče neki novac kojim bi izgradio neku fabriku ili, pak, neki most. Ja bih to podržao i smatrao da je to doprinos. Ovako, očigledno da se novac koristi za izgradnju vjerskih objekata, a ne infrastrukturnih objekata koji treba da pomognu razvoju.“\nObnova mosta na Rači planirana je još 1999. godine, kada je BiH sa Srbijom potpisala i memorandum o njegovoj gradnji. Evropska unija je u te svrhe izdvojila oko 9 miliona eura. Zbog nestabilnih političkih prilika u Srbiji, te bombardovanja NATO snaga, sve aktivnosti su odgođene, a BiH je sredstva, prema preporuci Evropske komisije, usmjerila na druge projekte. Za most na Rači tada je ostavljeno milion eura, a projekat je dobio punu saglasnost BiH, kaže bivši ministar prometa i komunikacija BiH Marko Ašanin:\n„Apsolutna, apsolutna saglasnost na svim nivoima, dakle i državni nivo, i podrška, apsolutna podrška i obezbjeđenje sredstava međunarodne zajednice. U to doba Vijeće ministara je imalo kompletan uvid u aktivnosti koje su se odigravale između mene i ministra komunikacija Srbije.“\nReagujući na Tihićeve izjave, srpski član Predsjedništva Borislav Paravac ocijenio ih je politikantskim. Gradnjom mosta „Evropa“, u koji će vlada Srbije uložiti 6 miliona eura, odnosi dvije zemlje mogu se samo poboljšati, stav je Borislava Paravca.\nNesuglasice oko mosta na Rači posljedica su nezrelosti političara i nedovoljne zainteresiranosti za ono što su radili ljudi prije njih, smatra bivša ministrica vanjske trgovine i ekonomskih odnosa Azra Hadžiahmetović:\n„Stiče se utisak da svaki saziv vijeća ministara, pa čak i vlada na nižim nivioma vlasti, počinje od početka. I ponašanja većine saziva vijeća ministara, odnosno vlada, su bila kao da počinje cijela istorija, ili cijeli reformski kurs upravo od tog saziva. Kod nas postoji odsustvo tog nekog filinga za kontinuitet iz prostog jednog razloga što nisam sigurna da je svima jasna strategija u kom pravcu se BiH kreće.“\nZbog nespremnosti da se drugom prizna napredak u reformskim procesima, čak i pored jasnog opredjeljenja, BiH bi mogla dovesti u pitanje i svoj evropski put, vjeruje Hadžiahmetovićeva.


Napadi malvera Fleercivet na korisnike Chromea\nTema: Napadi malvera Fleercivet na korisnike Chromea\n23.01.2017, 23:10 #1\nKorisnici Google Chromea trebalo bi da budu oprezni sa web sajtovima na kojima im se nudi da preuzmu paket ažuriranja fontova za browser, jer fajl koji će u tom slučaju preuzeti je najverovatnije malver.\nNa ovo su upozorili stručnjaci kompanije Profpoint koji kažu da su u opasnosti samo korisnici Chromea na Windowsu, i to samo iz pojedinih zemalja, i samo ako posete kompromitovani sajt na koji ih upućuju rezultati pretrage.\nTehnika koju koriste napadači bazira se na kompromitovanim web sajtovima čijem izvornom kodu hakeri dodaju svoje skripte.\nOve skripte filtriraju dolazni saobraćaj i učitavaju još jednu malicioznu skriptu samo za korisnike Chromea na Windowsu.\nOva druga skripta će zameniti HTML tagove sa "& # 0" koji narušavaju sadržaj sajta i prikazuju "�" karaktere preko cele stranice.\nOvi karakteri se često sreću na web sajtovima i u softveru kada postoji problem sa prikazivanjem fontova i karaktera. Kriminalci prikazuju popup prozor u kome se korisniku saopštava da određeni font nije pronađen na njihovom uređaju, i da korisnik mora da preuzme i instalira paket ažuriranja fontova.\nDa bi ovom obaveštenju dali legitimitet, popup je obeležen logom Google Chromea i ima slična obeležja koja se viđaju na zvaničnom sajtu Google Chromea.\nOvo se može videti na hakovanim web sajtovima, koji su deo EITest kampanje distribucije malvera.\nGrupa koja stoji iza ove kampanje radi tako što kompromituje veliki broj web sajtova, obično WordPress ili Joomla, koristeći poznate bezbednosne propuste.\nOni rade tako što kradu male količine saobraćaja sa ovih sajtova i preusmeravaju korisnike na maliciozni payload.\nEITest kampanja je prvi put primećena 2014., a tokom vremena menjali su se malveri koji su distribuirani, što ukazuje na to da grupa EITest iznajmljuje svoj izvor saobraćaja drugim sajber kriminalcima.\nU većini slučajeva, saobraćaj se rentira onima koji koriste exploit alate, koji iskorišćavaju propuste u Flashu, Silverlightu, IE, i tako automatski instaliraju malvere na uređaje korisnika, a da korisnici pri tom ne primete da se nešto loše dešava.\nOvi napadi sa fontovima koji navodno nisu nađeni su drugačiji jer se oslanjaju na to da korisnici kliknu na dugme za preuzimanje, nešto što ne garantuje isti nivo uspešnosti infekcije kao kada se koriste exploit alati.\nIz Profpointa kažu da su paketi ažuriranja fontova koje korisnici preuzimaju u ovim napadima inficirani malverom Fleercivet, koji je umešan u prevare sa klikovima. On je odgovoran za klikove na reklame, od kojih kriminalci zarađuju.\nIsti malver je reklamiran na forumima koji okupljaju sajber kriminalce početkom 2015. pod imenom Simby, a krajem 2015. i 2016. pod imenom Clicool.


Naredni Geekstone Heroes Talks o značaju konstantnog usavršavanja znanja u IT industriji\nGeekstone Heroes Talks\nAdresa događaja: Startit centar, Omladinski trg 17\nDatum: 26. maja\nUdruženje Geekstone nastavlja sa organizovanjem besplatnih mini konferencija po Srbiji i poziva sve zainteresovane IT entuzijaste da se pridruže na narednom događaju 'Geekstone Heroes Talks'.\nNakon ovog događaja, nastupiće letnja pauza, a nastavak besplatnih mini konferencija po Srbiji može se očekivati u drugoj polovini godine.\nInače, Geekstone Heroes Talks je putujuća jednodnevna konferencija koja se održava u različitim gradovima u Srbiji. Ideja projekta je da se ova besplatna mini konferencija svakog meseca održi u drugom gradu u Srbiji, gde će iskusni predavači kroz četiri predavanja obraditi teme iz različitih segmenata IT-a: frontend, backend, neuronske mreže i project menagement.\nGlavni cilj – decentralizacija znanja\nGeekstone je neprofitna organizacija posvećena okupljanju programera u cilju lakše razmene znanja, iskustava i ideja o programiranju. U proteklih nekoliko godina organizovano je preko 20 meetup događaja, nekoliko radionica i tri konferencije. Prijatelji i sponzori organizacije Geekstone su društveno odgovorne kompanije, kompanija Vega IT i Event Room, koje su prepoznale vrednost i značaj ove organizacije za jačanje IT zajednice.\nCilj ove akcije jeste decentralizacija znanja, kao i da se podigne svest kod IT entuzijasta u Srbiji o značaju konstantnog usavršavanja, razmenjivanja iskustava, kvaliteta rada na projektima. Više informacija o ovom i narednim događajima potražite na zvaničnom sajtu Geekstone-a.


Mišljenja i dupeta | Sopstveni portparol\n← Saveti domaćicama\nPoštar uvek viče dva puta →\nMišljenja i dupeta\nKao dobrodošlicu novom komšiji u ovom ćošku virtuelnog sveta 🙂 prenosim njegov prvi tekst…\nIzreka kaže: „Mišljenje je kao dupe – svako ga ima.“ To je način da se lako i brzo, prost(ačk)im komentarom spreči svako iznošenje stava i obezvredi tuđe mišljenje. Ali, ako pogledamo na to (mislim na izreku) iz čisto muške perspektive, biće nam jasnije da pozadina ima raznih:\nDileme, realno, nema, osim kod poremećenih umova. Problem se nalazi samo u tome što je naše unutarnje oko često mnogo slabije razvijeno, pa nam stoga i onda kada nemamo problema u ocenjivanju nečije pozadine, ocenjivanje nečijeg mišljenja predstavlja mnogo ozbiljniji poduhvat. Moramo, dakle, da se potrudimo, da koristimo snagu naših umova (koja nije mala, samo je zapostavljena) i uradimo sve što možemo da bismo doneli ispravnu procenu.\nStoga, kada vam neko postavi pitanje: „Po čemu je to tvoje mišljenje vrednije od bilo kog drugog mišljenja?“ (a to je uobičajeni argument humanista-relativista koji trenutno vode politiku širom sveta i nameću gej-parade, sade genetski modiﬁkovanu…


Minesota je odigrala jednu zanimljivu utakmicu protiv Lejkersa, koja se završila nerešenim rezultatom (114:114) u regularnom delu utakmice, pa su pobednika odlučili produžeci u kojima je ekipa Minesote bila skoncentrisanija.\nNemanja Bjelica je proveo na terenu 21 minut i uspeo da zabeleži šest poena, uz koje je dodao i dve asistencije te četiri skoka. Imao je i jednu sjajnu rampu, kada je zaustavio prodor Leri Nensa.\nKevin Martin bio je najefikasniji na meču sa 37 koševa, a dobro ga je partio Karl-Entoni Tauns sa dodatih 26 poena.\nSa druge strane, u timu Lejkersa najefikasniji su bili Anđelo Rusel sa 23, odnosno Džulius Rendl sa 20 ubačenih poena. Legenda Lejkersa, Kobi Brajant ubacio je 11 poena.\nBoban Marjanović nije mogao da pomogne svom San Antoniju da izbegne poraz od Toronta (94:97) pošto ga trener Greg Popović nije stavio ni u protokol.\nNaš centar je nedavno bio poslat u filijalu Sparsa, gde je odigrao dva fantastična meča, pa je ubrzo vraćen u pvri tim, neđutim u ovom meču nije igrao, iako je na prethodnom protiv Filadelfije ubacio 18 poena.\nU redovima San Antonija najraspoloženiji su bili Manu Đinobili sa 17, odnosno La Markus Oldridž koji je dodao 13 poena.\nDe Rozan je predvodio ekipu Toronta do trijumfa sa 28 ubačenih koševa.\nDžejms Harden ubacio je čak 42 poena u pobedi Hjustona nad Vašingtonom sa 109:103, dok je Džon Vol je u ekipi Vašingtona ubacio 26.


HAMREN PLATIO CEH: Selektor Islanda podneo ostavku | Novosti.RS\nIsland je u četvrtak izgubio od Mađarske u baražu za plasman na EURO sa 2:1, iako je do 88. minuta vodio sa 1:0.\nFudbalski savez Islanda saopštio je i da će 63-godišnji Hamren voditi nacionalni tim još na predstojeće dve utakmice u Ligi nacija, protiv Danske i Engleske.\nSelekcija Islanda je sa Hamrenom na klupi odigrala 26 utakmica i upisala devet pobeda, pet remija i 12 poraza.\nTUGA I JAD SRPSKOG FUDBALA: Zaigraćemo na EP kad svi budu učestvovali\n14. 11. 2020. u 14:47\nNASTAVLJAJU SE PROBLEMI SLAVNOG ARGENTINCA: Dijego Armando u bolnici zbog koronavirusa\n14. 11. 2020. u 14:15\nFudbalska reprezentacija Islanda baraž za EP fudbal Erik Hamren\nA ne ko ovaj Tumbaković, prigrlio stolicu i neće da pusti. Kod nas ko god "zajaši", ne ume da "sjaši", i treneri i predsednici FSS.


OD KAMENORESCA DO ESKOBARA: Narko-bos iz Srbije se 10 godina KRIO u PERUU! (FOTO)\nsrpski kralj droge\nSkrivajući se iza falsifikovanih dokumenata na ime Vladimir Nikolić, organizovao je kriminalnu grupu koja je za njega u Evropu prenosila kokain velike čistoće.\nObjavljeno: 26.08.2017. 14:16h\nDrago Pavlović (44), zvani Pajo, srpski državljanin i jedan od najvećih organizatora međunarodnog šverca kokaina, koji je pre nekoliko dana uhapšen u velikoj akciji peruanske policije u Limi, za 10 godina boravka u Južnoj Americi od obične „mule“ i kamenoresca iz Srbije postao je narko-bos.\nSrpski kralj droge i novi Eskobar, kako su ga nazvali peruanski mediji, živeo je u Limi kao Nikolić, jer ga je Interpol tražio kao Pavlovića.\n- Od švercera kokaina u stomaku uspeo je da postane finansijer velikih pošiljki koje su se u Evropu slale u kontejnerima prekookeanskih brodova i glavni snabdevač kokainom srpske mafije - navode oni.\nPavlović je, kako otkrivaju, uhvaćen pošto je policija pratila bivšeg policajca, za kog se sumnjalo da je umešan u poslove s drogom, a ispostavilo se da je desna ruka srpskom narko-bosu.\n- Tokom praćenja policija je otkrila da se tri puta sastao sa strancem u restoranu „Antika“ na aveniji Dos de Majo. Otkriveno je da razgovaraju o švercu kokaina, koji finansira Srbin a bivši policajac kupuje i dostavlja pošiljku - otkrili su oni.\nNa dan hapšenja, 19. avgusta, policija je pratila bivšeg policajca do Pavlovićeve kuće.\n- Kada je stigao na odredište, u automobilu je pronađeno 47 kilograma kokaina vrednog 1,8 miliona evra, koji bi na crnom tržištu dostigao pet puta veću cenu. Tada je uhapšena cela grupa, a na veliko iznenađenje policajaca, u kući je pronađena i Hajdi Rohas, za čije je hapšenje bila ponuđena nagrada, jer se sumnjičila za pokušaj otmice - otkrili su izvori.\nOtmica zbog prevare\nPosle identifikovanja Hajdi, klupko je počelo da se odmotava i brzo je otkriveno da Pavlović nije Vladimir Nikolić, kako se predstavio.\n- Zapravo, Hajdi Rohas i Drago Pavlović sumnjiče se da su učestvovali u pokušaju otmice svog zemljaka Branka Mijuškovića, koji je takođe na Interpolovoj poternici. Navodno, Pavlović je organizovao otmicu jer mu Mijušković nije platio jednu pošiljku koju mu je poverio - otkrivaju oni.\nHAPŠEN I U SRBIJI\nPeruanska policija proverava i da li je Pavlović u junu 2007, samo nekoliko meseci pre nego što je utočište našao u Južnoj Americi, bio uhapšen na beogradskom aerodromu pošto je u njegovom stomaku otkriveno 70 ampula kokaina.\nNajverovatnije je reč o istom čoveku koji pre toga nije imao kriminalni dosije. Kako se sumnja, čim je pušten iz pritvora, nabavio je falsifikovana dokumenta i pobegao u Limu - navodi izvor iz istrage.\nOSUĐEN U HRVATSKOJ / GUTALI SU I PO 500 GRAMA KOKAINA\nDrago Pavlović je u Zagrebu osuđen na četiri, a Branko Mijušković na tri godine zatvora zbog šverca kokaina iz Južne Amerike u Srbiju i Hrvatsku.\nPrema optužnici hrvatskog pravosuđa, oni su bili mule kojima se za jedan obavljen posao plaćalo po 2.000 evra. Zanimljivo je što su navodno neki od njih pristali da švercuju kokain jer im se u Južnoj Americi ogranizovao dobar provod.\nKokain se krijumčario iz Lime do Ljubljane, Beograda i Milana. Drogu su gutali u specijalnim metalnim kapsulama pre leta iz Lime, a kasnije su ih pomoću laksativa izbacivali. Neki od njih bili su sposobni da progutaju i do 500 grama kokaina.\nDrago PavlovićŠvercKokainPeruLimaHapšenjeNarko bos


Koje tipove digitalnih video kamera i veza mogu da koristim za uvoz video zapisa?\nDigitalnu video (DV) kameru možete da koristite da biste na računar pomoću funkcije „Uvezi video“ uvezli video zapis sa video trake (ili izvora koji ide uživo).\nDa biste pomoću funkcije „Uvezi video“ uvezli video zapis visokog kvaliteta, DV kameru možete da povežete sa računarom na jedan od sledeća dva načina: Prvi je da koristite IEEE 1394 vezu. U ovom slučaju, jedan kraj IEEE 1394 kabla povezuje se sa DV portom na kameri, a drugi kraj kabla se priključuje u IEEE 1394 port na računaru. Ovaj metod povezivanja je mnogo popularniji od drugog tipa veze koji koristi USB 2.0.\nAko imate DV kameru koja podržava protok preko USB-a (takođe se naziva i USB Video Class [UVC] kamera), možete da povežete video kameru sa računarom korišćenjem USB 2.0 veze. Da biste utvrdili da li DV kamera podržava USB protok preko DV-a, pogledajte Windows upravljač uređajima i utvrdite da li se kamera prikazuje kao „USB video uređaj“ ili pogledajte dokumentaciju koju ste dobili uz DV kameru ili posetite Web lokaciju proizvođača.\nZa informacije o vezama koje treba koristiti i načinu povezivanja DV kamere, pogledajte dokumentaciju koju ste dobili uz kameru ili posetite Web lokaciju proizvođača.\nTakođe pogledajteUvoz video zapisa sa video trakeUvoz video zapisa uživo sa DV kamerePostavke uvoza video zapisa: najčešća pitanja


Pravila igre i sudjenja\nPravila igre i suđenja\nOsnovno pravilo kojim se moraju voditi igrači prilikom igre, kao i sudija prilikom suđenja, je pravilo zdravog razuma i ono je jače od svih narednih navedenih pravila.\nSudija je dužan da ispoštuje dogovor sva tri igrača, osim ukoliko se radi o očiglednom nameštanju rezultata. Sudija pri tome može da ukaže igračima da su napravili propust u analizi ruke, i da je eventualno potrebna korekcija njihovog dogovora. Sudiji nije potrebna saglasnost igrača da bi ispravio očiglednu grešku u igri nastalu brzopletom igrom (klik, izjavljivanje pogrešne boje za adut, izbacivanje štiha u talon, itd.).\nApelacija je drugostepena presuda koja je konačna. Apelacioni sudija se poziva od strane sudije u spornoj ruci, na apelaciju imaju svi igrači pravo, naročito ukoliko je igrač nezadovoljan presudom sudije ili sudija traži mišljenje apelacionog sudije za što bolju presudu.\nIgrač koji izgubi vezu sa klubom tokom partije ima obavezu da što pre predloži (preko memo poruke) saigračima nastavak prekinute partije. Ukoliko to ne učini biće opomenut, a ako se prekidanje partija nastavi od strane istog igrača biće kažnjen (ban, oduzimanje poena u takmičenju, itd.). Ako su sva tri igrača saglasni da se partija otpiše, oni mogu kontaktirati admin-a i bez nastavka, u slučaju da partija ispunjava uslove za otpis.\nSudija ne sme da otpisuje partiju kada jedan od igrača izgubi vezu sa klubom, a administrator ima pravo da na kraju meseca otpiše one partije za koje proceni da su nepotrebno prekinute, bez obrazloženja.\nSudija ne sme da sudi, niti da komentariše ruku koju je već sudio neki od sudija.\nSudija ne može da sudi retroaktivno ruku koja je odigrana pre više od 5 poslednje odigranih ruku, osim ako se ranije u toku partije niko od sudija nije odazivao na poziv, a sudija je pozvan odmah nakon sporne ruke.\nSudija prilikom donošenja presude ima pravo da proceni i odluči kome će dodeliti pripadajuće štihove odnete u pratnji (supu).\nIgrač ne sme da zove sudiju za ruku koja je već suđena, osim ako je došlo do tehničke greške u prethodnom suđenju pri upisivanju presude. U slučaju tehničke greške, ostali igrači mogu pozvati sudiju jer igraču koji je originalno pozvao sudiju programski to nije omogućeno narednih 5 minuta.\nIgrači imaju pravo na naknadno suđenje spornih ruku nakon završetka partije u slučaju da se niko od sudija u klubu nije odazvao na poziv u toku partije. Naknadno suđenje ćete dobiti slanjem memo poruke adminu sa brojem partije i sporne ruke.\nIgrači imaju pravo da prigovore na presudu traženjem da se pozove apelacioni sudija ili postavljanjem teme na forumu u rubrici „suđenje”. Svaka presuda može biti naknadno promenjena ukoliko se ustanovi da je pogrešna. Konačnu odluku o tome donose admini i apelacione sudije na sudijskom forumu većinom glasova.\nPod korektnom licitacijom se podrazumeva licitacija koja nikad neće biti razlog za bulu ako saigrač padne, osim ako nije bilo greške u odigravanju, s tim što igrač odgovara za svoju licitaciju saigraču, a ne lideru.\nLicitacija je korektna ako igrač ima:\nAQxxx (u boji licita)\nAxxx (u boji licita) + A\nAxxx (u boji licita) + KQ\nAKxx (u boji licita) + QJx\nAxxx (u boji licita) + četiri karte u drugoj boji\nAKx + AKx (gde je jedna od tih boja licit)\nTri A ali samo pod uslovom da igrač stane u licitaciji gde ima barem trećeg A (Axx) ili AK\nPeta bela (KQxxx) i treći kralj ili peta bela (KQxxx) i bilo koje četiri karte\nKQxx + Kxxx (gde je jedna od tih boja licit)\nKQxx (u boji licita) + Kx + Kx\nKQxx (u boji licita) + Axx\nKxxx (u boji licita) + A + A\nKxxx (u boji licita) + A + Kx\nPeta dama i Axx u bilo kojoj boji ili peta dama i treća bela ako je igrač prvi na odigravanju\nPet karata u boji licita + četiri karte u drugoj boji.\nSve drugo se smatra nekorektnom licitacijom (nekorektan licit ili licit na betl koji se prekine pre 6) i ukoliko takva licitacija izazove pad saigrača, igrač koji je nekorektno licitirao može da dobije bulu u vrednosti igre. Presudu donosi sudija na osnovu analize sporne ruke.\nNekorektan licit ili licit na betl koji se prekine pre 6, nisu razlog za bulu ako saigrač na osnovu sopstvenih karata i kupa nije doveden u zabludu.\nU slučaju igre „iz ruke”:\nNije dozvoljeno prijavljivanje očigledno slabije igre (pik kao drugi, karo kao treći) u cilju “javljanja” boje, pa će isto biti sankcionisano od strane sudije opomenom (ako nema posledica) ili kaznenim bulama (ako ima posledica po saigrača ili se ponovi posle opomene).\nNije dozvoljeno prijavljivanje igre koja nema šanse za prolaz (u cilju “javljanja” boje), pa će isto biti sankcionisano od strane sudije opomenom (ako nema posledica) ili kaznenim bulama (ako ima posledica po saigrača ili se ponovi posle opomene).\nPod korektnom pratnjom se podrazumeva pratnja koji nikad neće biti za bulu ako saigrač padne, osim ako nije bilo greške u odigravanju.\nZa korektnu pratnju smatra se da igrač mora imati najmanje:\nA) Bez aduta:\nA + Kx + Kx , ako lider nije kupio ni aduta ni A i lider ne kreće prvi\nB) Sa nekim adutom/adutima u ruci:\nDva adutska štiha\nAdutski štih + A\nA + A (oba neadutska)\nBilo koja tri aduta i kec bilo koje dužine, ako je lider drugi na odigravanju, uz uslov da nije kupio adut\nTri neadutska rezona: A + Kx + još jedan rezon (na piku, ovaj rezon mora biti Kx, a na ostalim igrama minimum Qxx)\nAdutski štih + dva neadutska rezona: Kx + još jedan rezon (na piku, ovaj rezon mora biti Kx, a na ostalim igrama minimum Qxx)\nTri neadutska rezona: Kx + Kx + Kx\nAK (ili AQ) u boji u kojoj su kupljene obe karte, osim ako licit nije bio dalje-dalje-dva\nAK (ili AQ) u boji jedne kupljene karte ako je druga kupljena karta u licitu saigrača\nNAPOMENA: rezon u korektnom licitu saigrača se ne priznaje kao rezon za pratnju u gore navedenim uslovima potrebnim za korektnu pratnju.\nPratnja koja se ne može podvesti pod gore nabrojane uslove, smatra se za nekorektnu pratnju i može biti razlog za bulu zbog pada saigrača u vrednosti igre. Presudu o tome donosi sudija na osnovu analize sporne ruke.\nU igri bez kontre, ukoliko svojom pratnjom izazove pad saigrača, igrač bez korektne pratnje će uvek dobiti bulu ako je oštećeni saigrač sa korektnom pratnjom zatraži, osim ako nije sam pogrešio u odigravanju.\nU situaciji kada oba pratioca padnu u pratnji, sudija će poštovati dogovor sva tri igrača u partiji i shodno tome korigovati rezultat. Ukoliko nema dogovora, tj. pristanka jednog od igrača, sudija neće menjati ishod ruke.\nPratnja na PIK\nKao korektan dolaz na licitiranog pika smatra se sledede:\nKec i adutski štih\nKec i tri mala aduta, ako odigravač nije prvi na ruci\nBilo koja četiri aduta\nKec i dva kralja, uz najmanje jednog aduta, ukoliko nisu kupljeni adut ili kec\nBranjen kec i dva kralja, uz jedan adut, ukoliko su obe kupljene karte u boji kec\nOpšti uslovi o pratnji važe za sve licitirane igre pod refeom (uključujući i pik) jer kontra nije obavezna.\nU slučaju neuspele kontre, osim korektnosti pratnje i odigravanja igrača, sudija ima pravo da proceni i osnovanost kontre.\nAko je kontraš evidentno pogrešio u odigravanju, nekorektna pratnja saigrača koji svojim rezonima iz talona omogućava realizaciju kontre, a pri tome ne dovodi u zabludu kontraša, neće biti razlog za bulu.\nKontra data bez jedne od boja u kartama kontraša je isključiv rizik kontraša, osim ako saigrač očigledno nije pogrešio u odigravanju.\nKontra na prijavljenu igru iz ruke je isključiv rizik kontraša osim ako saigrač nije pratio po pravilima o dolazu ako ima aduta a ako nema vazi pravilo:\nA + Kx + Kx\nMnogo puta pose prijavljene igre, dolaza prvog saigraca sa maksimalnim brojem aduta sledi neoprezan dolaz drugog saigraca sa jednim A i dve trece dame ili A I Kx. Iako je kontra iskljucivi rizik kontrasa ukoliko se samo on izjasnio o pratnji I samostalno dao kontru. Ukoliko su se na rucnu igru izjasnila oba igraca o pratnji, saigrac mora imati uredan dolaz definisan ovim pravilnikom.\nPolaz i odigravanje\nOd polaza često zavisi dalji tok odigravanja i broj štihova koje nose pratioci u jednom deljenju, zato je važno da bude korektan i pravilan. Pri polazu se moraju u obzir uzeti licitacija saigrača, kupovina i položaj igrača za stolom. Mora se izbegavati bespotrebno davanje štihova lideru i težiti što boljem opisivanju svojih karata saigraču.\nOpšta pravila su da se kroz saigrača:\niz duple slike (Ax, Kx, Qx) polazi slikom\niz treće, četvrte ili duže slike (Axx, Kxx, Dxx...) najmanjom kartom\niz suve bele (KQ) kraljem\niz treće ili duže bele (KQx, KQxx...) damom\niz vezanih karata najvišom u nizu (K iz KQJ, Q iz QJ10...) i kroz saigrača i kroz lidera.\nUkoliko je pozvan na sansu, igrač je dužan da krene najvišom kartom u licitaciji saigrača. Ako saigrač nema licitaciju, igrač je dužan da pođe najvećim trefom ako ima 2 ili 3 karte tref, a mora da pođe najmanjim trefom ako ima 4 ili više karata u toj boji. Ukoliko ima tref, a ne krene iz te boje, lider se spušta vrednost sansa bez duženja, a igrač koji je pozvao duži saigrača koji nije krenuo trefom onoliko štihova koliko bi imao da je polaz bio tref.Ukoliko je data kontra na sansu, igrač je dužan da pođe najvećom kartom iz licitacije saigrača. Ako saigrač nije licitirao, igrač je dužan da pođe najvećim pikom (najmanjim ako ima 4 ili više pikova). Ukoliko ima pik, a ne krene iz te boje, lider se spušta vrednost sansa bez duženja, a igrač koji je dao kontru duži saigrača koji nije krenuo pikom onoliko štihova koliko bi imao da je polaz bio pik.\nIzuzetak kada je data kontra bez licita na SANS da saigrač ne podje prvom kartom PIK kroz lidera je kada saigrač ima:\nA,K u bilo kojoj boji I kao treća karta kroz lidera mora pik\nA,K,Q u bilo kojoj boji I kao četvrta karta mora pik\nA,K,Q,J u bilo kojoj boji I kao peta karta mora pik\nA,K,Q,J,x u bilo kojoj boji\nKao što polaz treba da bude pravilan, tako i odigravanje pratilaca treba da bude pravilno i logično sa jasnim ciljem da se ponese najveći mogući broj štihova u pratnji. Pratioci su u obavezi da u toku odigravanja na dozvoljen način i nedvosmisleno daju informacije svom saigraču, kao i da svoju igru prilagode informacijama koje dobijaju. Svaki pratilac za sebe odlučuje kakvu će informaciju poslati, ali je važno da to učini pravilno. Jaka boja se pokazuje odbacivanjem sitne karte, a najbolje je odbaciti najvišu kartu iz vezane jake boje i na taj način pokazati kontrolu boje (A iz A,K,Q,J,7, K iz K,Q,J,10,9...) Ukoliko igrač ne želi da odbaci nijednu kartu iz svoje jake boje jer smatra da će tako izgubiti štih, onda se odbacuje u slaboj boji i to na način da prvo baca jaču, pa slabiju kartu (npr: prvo baci 10, pa 7), a u tom slučaju važna je procena da li će se moći dva puta uzastopno odbaciti ili ne.\nNajvise zabuna pravi kupovina dve karte u boji i pitanje da li treba ici iz kupovine ili licita saigraca a narocito ako se da kontra. Preporuka je da se na kontru ide iz licita, na zvanje ili samostalan dolaz iz kupovine po uslovom da igrac koji ide kroz lidera nema samo AQ u kupovini.\nUkoliko je pozvan a saigrač ide kroz lidera, polaz iz licita pozivaoca.\nPolaz kroz lidera ukoliko su kupljene dve karte koje su neadutske boje nije obaveza I nije za bulu pozvanog igraca ukoliko krene iz sigurnog polaza kojim lideru ne otvara stih ili iz boje koju lider sece.\nRekontra na uver betl je obavezna.\nKod kontre na betl, razlog za bulu će biti isključivo gruba greška u odigravanju, tj nepolazak “solerom”, ne škartanje najkraće boje (osim ako lider u njoj realno nema pad, na primer 7-8), nepoštovanje škarta kontraša itd. O težini greške i osnovanosti kontre procenu će doneti sudija.\nSvaki vid namerne opstrukcije igre (kontriranje, bezobzirno licitiranje, otimanje besmislenih igara, namerno “padanje”, u cilju promovisanja jednog od igrača, onemogućivanja igre drugog, ili produžavanja partije unedogled) biće sankcionisano kaznenim merama od strane sudije i administratora.\nNedolazak na pik sa dva adutska štiha, dva keca ili kecom i adutskim štihom smatra se nekorektnom igrom i kažnjava sa 20 bula. Isto važi i za nedolazak na adutsku igru sa dva zagarantovana adutska štiha (AK, AQJ...).\nIsto se odnosi i na svako vređanje, verbalno maltretiranje i nepoštovanje saigrača ili sudije, višestruko bespotrebno zvanje sudije, bežanje iz partija itd. Igrač je dužan da poštuje svaku odluku sudije u partiji, i ni na koji način ne sme ometati dalji tok partije. Svaka opstrukcija igre izazvana nezadovoljstvom suđenjem biće sankcionisana sa 20 kaznenih bula,banovanjem na odredjeni vremenski period ne vise od 7 dana. Sudija sme da sankcionise sa najviše 20 kaznenih bula a samo Admini mogu da izreknu kaznu trajni ban igraču kliba.


Kurs i obuka za pisanje blogova\nKurs i obuka za pisanje blogova - Audio verzija\nČini se da je u današnje vreme, kada je rad na internetu u pitanju, jedno od najisplativijih zanimanja, bloger. Blog je specifičan način komuniciranja sa čitaocima, a tekstovi na jednom blogu su uglavnom tematski, stim što je njihova osnovna karakteristika lični stav koji autor izražava u svojim tekstovima, a prema odabranoj temi.\nSvako ko želi da pokrene svoj blog najpre mora odabrati temu na koju će se fokusirati, a primaran savet koji će vam dati svaki iskusan bloger jeste da to svakako bude tema koja vam je bliska i sa kojom ste u potpunosti upoznati, jer će jedino tako vaš blog moći da bude prepoznat kao kvalitetan od strane čitalaca. Međutim, tajna uspešnog pisanja za blog nije samo u tome i to je nešto čemu se posvećuje posbna pažnja tokom trajanja Kursa pisanja za blog koji organizuje Akademija Oxford.\nVrlo važan segment uspešnosti jednog bloga se ogleda i u kvalitetu tekstova koji se na njega postavljaju. Zato se tokom trajanja naše obuke svi zainteresovani polaznici najpre upoznaju sa teorijskim delom, u kome ih predavači, koji su iskusni i uspešni blogeri, upoznaju najpre sa samim pojmom blogovanja i njegovim osnovnim karakteristikama, te ih upućuju u sve one sitnice koje jedan blog, odnosno tekstove na njemu čine uspešnim i rado čitanim od strane posetilaca, sa jedne strane, a dobro kotiranim od strane internet pretraživača, sa druge strane.\nNo, ako želite da pokrenete blog ili postanete uspešni u ovom poslu, a smatrate da vam nije potrebno da pohađate Kurs pisanja za blog, pokušajte, pa ćete i sami videti da to zapravo i nije tako jednostavno kao što na prvi pogled izgleda. Jer, kao i svaki posao, tako i blogovanje zahteva određene smernice i aposlutnu posvećenost. Naravno, pod uslovom da želite da se vaši tekstovi, odnosno blog koji vodite ili za koji pišete prepozna kao izuzetno kvalitetan.\nPoseban segment obuke je usmeren na praktičan deo, koji prvenstveno podrazumeva upoznavanje polaznika sa radom u određenim blog platformama. U ovom delu se izvode i različite vrste vežbi koje podrazumevaju praktičnu primenu znanja stečenih tokom teorijskog dela obuke.\nNastava u okviru obuke je zamišljena kao grupna, stim što je u pitanju rad u malim grupama polaznika, kako bi se održao visok kvalitet kurseva, što je jedan od imperativa našeg poslovanja. Budući da su termini za održavanje grupnih kurseva fiksni, te se ne usklađuju sa zahtevima polaznika, lako se može dogoditi da vam ne odgovaraju. U tom slučaju vam preporučujemo da se odlučite za onaj vid Kursa pisanja za blog koji podrazumeva da vi, u dogovoru sa profesorom precizirate kakva će biti dinamika, odnosno termini održavanja nastave. To znači da možete pohađati individualnu, poluindividualnu ili online nastavu.\nIndividualna nastava podrazumeva da časovima prisustvuju samo polaznik i predavač, dok je poluindividualna zapravo nastava u paru i idealan je izbor ukoliko vam je lakše da nova znanja savladate sa nekim ko vam je blizak. Online, odnosno Kurs pisanja za blog na daljinu se odvija po principima individualne nastave, a njegova prednost leži u činjenici da ne morate da napuštate sopstveni dom kako biste prisustvovali predavanjima. Jedini uslov koji vi kao polaznik morate da ispunite ukoliko želite da ovu obuku pohađate online jeste da imate sopstveni računar i stabilnu internet konekciju.\nPo uspešnom završetku obuke, svi polaznici dobijaju dokaz da su pohađali kurs, a nakon toga mogu da se upuste u slobodne vode blogovanja u čemu će sigurno imati velikog uspeha, ukoliko na pravi način primene znanja koja se stekli tokom trajanja Kursa pisanja za blog!\nKome je kurs namenjen: svima koji imaju svoj blog, a on nije postigao zadovoljavajući uspeh, ali i onima koji tek žele da otvore svoj blog ili, pak pišu za druge blogere sa uspehom.\nUkupno vreme trajanja polazne obuke: 2 meseca i dinamikom od 3 puta nedeljno po 90 minuta, što je ukupno 24 dvočasa.\nuplata se vrši putem uplatnice (za fizička lica), preko računa (za pravna lica), a nakon dostavljenog Predračuna;\nSpisak gradova za kurs i obuku za pisanje blogova


Neprihvatljiva vlast po prudskim principima | Republika Srpska\nNaslovna Bosna i Hercegovina Neprihvatljiva vlast po prudskim principima\nNeprihvatljiva vlast po prudskim principima\nPredsjednik SDS-a Mladen Bosić i lider SDP-a BiH Zlatko Lagumdžija saglasili su se danas u Sarajevu da se u BiH što prije treba uspostaviti funkcionalna vlast koja ne smije biti formirana po principima „prudskog sporazuma“. Bosić i Lagumdžija su tokom sastanka istakli da koncentracione vlade u BiH nisu prihvatljive, „jer je to put ka pravljenju vlasti u kojoj niko nije odgovoran“.\n„Konstatovali smo da treba ubrzati proces konstituisanja vlasti u BiH, okrenuti se rješavanju problema građana i ubrzati evropski put zemlje. Zbog privlačenja stranih investicija potrebno je promijeniti imidž BiH, koji je danas izuzetno negativan“, rekao je novinarima Lagumdžija.\nOn je ponovio da novi predsjedavajući Savjeta ministara BiH treba biti iz SDP-a BiH.\n„Nova vlast se, bez obzira ko je činio, mora obračunati sa organizovanim kriminalom i korupcijom. Saglasili smo se sa predstavnicima SDS-a da je zbog toga u Parlamentarnoj skupštini BiH potrebno što prije usvojiti zakon o oduzimanju kriminalom stečene imovine“, dodao je Lagumdžija.\nBosić je naglasio da SNSD i SDP BiH, kao stranke koje su dobile najviše glasova, trebaju započeti razgovore o formiranju vlasti na nivou BiH.\n„Političku scenu u BiH trebamo ohladiti, napraviti je konstruktivnom i razgovarati hladne glave o svim otvorenim pitanjima. Neophodno je što prije formirati vlast kako bi se u BiH počeli rješavati problemi“, rekao je Bosić.\nPrema njegovim riječima potenciranje stvari koje neće donijeti kompromis, kao pitanje trećeg entiteta, trenutno ne treba otvarati.


EP priznao grešku Unije u vezi sa\nizvor: agencije foto: 24.10.2019.\nEP priznao grešku Unije u vezi sa Albanijom i Makedonijom\nSTRAZBUR – Evropski parlament je sa 412 glasova „za”, 136 „protiv” i 30 „uzdržanih” usvojio rezoluciju u prilog otvaranju pristupnih pregovora sa Albanijom i Severnom Makedonijom.\n„Politika proširenja EU bila je najefikasniji spoljnopolitički instrument Unije, a dalja razgradnja te politike može dovesti do sve nestabilnije situacije u neposrednom susedstvu EU”, upozorava rezolucija.\nUsvojenom rezolucijom Evropski parlament izražava razočaranje neuspehom EU da zbog blokade Francuske, Holandije i Danske otvori pristupne pregovore Albanijom i Severnom Makedonijom koje su, kao ocenjuje Evropski parlament, ispunile uslove za novi korak na putu evropskih integracija.\nNaglašava se da je takva odluka „strateška greška”, da štetno utiče na kredibilitet EU i šalje negativan signal zemljama kandidatima u vezi dobrosusedskih odnosa kao i da otvara vrata uticaju drugih igrača u regionu.\n„Integracija zemalja koje ispunjavaju uslove pomaže EU da održi svoju međunarodnu ulogu i zaštiti svoje interese, a napredak na putu ka EU takođe ima transformišući efekat na same zemlje kandidate”, stoji u tekstu usvojene rezolucije, prenosi Tanjug.\nDodaje da zemlje kandidate treba ocenjivati na osnovu „sopstvenih zasluga i objektivnih kriterijuma”, a na osnovu unutrašnjih činilaca pojedinih država članica.\nSKOPLjE - Ambasador Francuske u Skoplju Kristijan Timonije izjavio je danas da je neizvesna poseta francuskog predsednika Emanuela Makrona Severnoj Makedoniji, jer zemlja ulazi u predizborni period.\n„Predsednik je nagovestio na pres konferenciji da bi u narednim mesecima želeo da dođe u Severnu Makedoniju i Albaniju, ali trenutno nemam dodatne informacije. Želeo bih samo da dodam da je to bilo pre najave izbora a sada ulazimo u poseban izborni period i nemam dodatne informacije”, rekao je Timonije na konferenciji za novinare.\nPredsednik Francuske Emanuel Makron je nakon Evropskog saveta 17. i 18. oktobra na kojem je Francuska blokirala početak pristupnih pregovora EU sa Severnom Makedonijom i Albanijom rekao da bi dve zemlje želeo da poseti u narednih nekoliko meseci.\nU Severnoj Makedoniji su, nakon što je po treći put odloženo dobijanje datuma za pregovore sa EU, najavljeni vanredni parlamentarni izbori za 12. april.\nTimonije je rekao da su Severnoj Makedoniji davana lažna obećanja da će biti nagrađena datumom za Prespanski dogovor, ističući da je evropska agenda „drugo pitanje”.\nNa konferenciji za novinare on je rekao da se od objektivne procene evropske agende tokom leta misteriozno prešlo na nagradu za postignuti dogovor sa Grčkom za rešavanje spora oko imena, „pa smo se od fundametalnih pitanja suočili sa geopolitičkim pitanjima”.\n„To nije bila Francuska tačka gledanja. Prespanski dogovor je možda preduslov, ali evropska agenda je drugo pitanje. To je uvek bilo jasno kod francuske strane i to je bilo preneseno grčkim i makedonskim sagovornicima”, rekao je Timonije.\nTo ne znači da to nije važno, rekao je, ali je istakao da je došlo do čudnog premeštanja na kriterijume koji su više bili politički marketing.\n„Mogu da razumem emocije, mogu da osetim razočarenje, ali ovo su politički razgovori za budućnost EU”, rekao je ambasador Francuske u Skoplju na konferenciji za novinare o odluci njegove zemlje da se usprotivi započinanju pregovora sa Severnom Makedonijom, prenosi Beta.\nOn je rekao da, nakon što budu prevaziđene emocije, treba razmišljati kao o šahovskoj igri i onome što sledi.\n„Treba da razmišljamo o budućnosti, posle jedne epizode koja je najverovatnije donela veliko razočarenje, a vreme je da se postave prava pitanja za budućnost ove zemlje i kako ponovo da se nađemo na putu ka EU na konstruktivan način”, rekao je francuski ambasador u Severnoj Makedoniji Kristijan Timonije.


Slovenija uspešno prodala svoje obveznice, uprkos Mudizovoj negativnoj oceni - Biznis i Finansije\nHome\tVestiBiznis & Finansije\tSlovenija uspešno prodala svoje obveznice, uprkos Mudizovoj negativnoj oceni\nby bifadmin 4. maja 2013.\nSlovenija je u četvrtak uspešno prodala $ 3,5 milijardi državnih obveznica a investitori nisu uopšte reagovali na Mudizovu odluku da spusti rejting Slovenije na „džank“. Prodaja obveznica je prvobitno odložena posle odluke Mudis da snizi kreditni rejting Slovenije za dva podeoka u utorak, tvrdeći da pogoršanje državnih finansija i troškovi čišćenja bankarskog sektora povećavaju šanse da će ova zemlja zatražiti međunarodnu pomoć.\nMeđutim, tražnja za obveznicama je bila čitavih $ 16 milijardi za obveznice na petogodišnji i desetogodišnji rok. „Ne samo da je tržište odbacilo ocene Mudis, već su investitori jasno zauzeli suprotan stav,“ rekao je FT bankar koji je radio na pripremi obveznica. Robustna potražnja dozvolila je bankama – Deutsche Bank, BNP Paribas i JP Morgan – da petogodišnje obveznice plasiraju uz prinos od 4,95 odsto, dok je za 10-godišnje papire prinos određen na 6 odsto, što je ispod prvobitnih očekivanja. Takvom razvoju događaja pomoglo je mišljenje druge rejting agencije Standard & Purs, koja je Sloveniji dodelila relativno jak rejting A-.\nUspešna prodaja obveznica omogući će Sloveniji da dobije više vremena i uhvati se u koštac sa sređivanjem državnog bankarskog sektora koji je opterećen visokim nivoom nenaplativih kredita i traži svežu finansijsku injekciju.\nNeki analitičari su se bojali da bi Slovenija mogla postati šesta članica evrozone koja bi tražila spoljnu podršku.Međutim, mnogi investitori sada sa više optimizma gledaju na izglede ove zemlje i spremni su da je finansiraju.\nU kombinaciji sa 1,1 mlrd € od prodaje trezorskih zapisa u aprilu i $ 2.25bn prodaja obveznica u oktobru prošle godine, uz obveznice koje su upravo plasirane, Slovenija je u potpunosti zaokružila potrebe za finansiranjem svojih potreba ove godine, procenjenih na € 3.2bn – bez troškova dokapitalizacije banaka – i postigla značajan napredak ka otplati duga naredne godine.\nIako procenjuje da će rekapitalizacija banaka koštati između € 3 milijarde i € 4 mlrd, ili oko 11 odsto bruto domaćeg proizvoda, S & P je istakao da je Slovenija relativno bogata zemlja čiji su ključni pokazatelji daleko bolji od mnogih drugih zemalja evrozone.\nS & P je takođe zadržao rejting Slovenije sa stabilnim izgledima, i tvrdi da zemlja neće morati da posegne za evropskim mehanizmom stabilnosti, za sopstveno finansiranje. Nasuprot tome, Mudis je zadržao negativnu prognozu za Sloveniju, i upozorilo da je i dalje moguće da će Slovenija biti prisiljena da zatraži EU pomoć. Alenka Bratušek slovenački premijer nekoliko puta je ponovila da Sloveniji neće biti potrebna spoljna pomoć.\nMudis procenjuje da, uključujući i troškove bankarskih spasavanja, dug Slovenije može preći 70-75 odsto od BDP-a.


Na Kalemegdanu upriličena izložba "140 godina diplomatskih odnosa Srbije i Bugarske" : Nadlanu.com\nNa Kalemegdanu upriličena izložba "140 godina diplomatskih odnosa Srbije i Bugarske"\nObjavljeno 24. jul 2019. / 22:00:28\nPovodom obeležavanja 140. godišnjice uspostavljanja diplomatskih odnosa između Srbije i Bugarske, na Kalemegdanu je, 24. jula 2019. godine, upriličena izložba pod nazivom "140 godina diplomatskih odnosa Srbije i Bugarske", u organizaciji Ambasade Republike Bugarske u Republici Srbiji, Arhiva Srbije i Državnog arhiva Bugarske.\nOtvaranju izložbe prisustvovali su potpredsednik Vlade Republike Srbije i ministar unutrašnjih poslova dr Nebojša Stefanović i ministar unutrašnjih poslova Republike Bugarske Mladen Marinov.\nU ime prvog potpredsednika Vlade Republike Srbije i ministra spoljnih poslova Ivice Dačića, izložbu je otvorio načelnik Odeljenja za susedne i zemlje Jugoistočne Evrope Ministarstva spoljnih poslova Republike Srbije ambasador Slobodan Vukčević, a sa bugarske strane, ambasador Republike Bugarske u Republici Srbiji Radko Vlajkov.\nTom prilikom, ambasador Vukčević je istakao da je Bugarska bila jedna od prvih država sa kojima je tadašnja Srbija uspostavila diplomatske odnose, odmah nakon Berlinskog kongresa. Izrazio je zadovoljstvo kvalitetom bilateralnih odnosa dve države danas, koji se nalaze na istorijskom maksimumu, karakterisani intenzivnim političkim dijalogom i visokim stepenom saradnje i poverenja.\nAmbasador Vlajkov je, sa svoje strane, ponovio da dve zemlje vežu sličan jezik, kultura, tradicija i ista vera, a da se bilateralni odnosi temelje na zajedničkim evropskim vrednostima. Preneo je nameru Vlade Republike Bugarske za nastavkom pružanja podrške Srbiji na putu ostvarenja članstva u Evropskoj Uniji.


Rusko-ukrajinski pregovori o gasu zakazani za 17. januar\nRusija i Ukrajina su spremne da se u subotu, 17. januara, sastanu u Moskvi radi razgovora o sporu o gasu zbog kojeg su prekinute isporuke ka Evropi, javljaju ruski mediji. Evropska unija, koja je ocijenila da je već dovoljno uradila da deblokira konflikt Rusije i Ukrajine, rezervisana je prema prijedlogu ruskog predsjednika Dmitirija Medvedeva da u subotu bude održan sastanak o gasu u Moskvi. Prethodno je zamjenik češkog premijera Aleksandar Vondra izjavio da\nće kriza vezana za plin "imati političke posljedice" na odnose Evropske unije s Rusijom i Ukrajinom ako se ona odmah ne riješi. Predsjednik Ukrajine Viktor Juščenko optužio je Rusiju da koristi gasnu krizu da bi uspostavila kontrolu nad ukrajinskom mrežom za tranzit gasa. Rusija istovremeno traži od Ukrajine da isporuči gas Evropi iz vlastitih rezervi obećavši da će im za to kasnije platiti.


Organizacija društvenog aktivizma » Budućnost socijaldemokratije u Evropi i njenom susedstvu\nFondacija za evropske napredne studije (FEPS) i Evropski forum za demokratiju i solidarnost, u saradnji sa Centrom modernih veština, pozivaju da se uključite u dvogodišnji projekat “Budućnost socijaldemokratije u Evropi i njenom susedstvu” koji se paralelno realizuje u 14 zemalja Evrope, Bliskog istoka i Severne Afrike. Projekat je namenjen mladima iz levo orijentisanih političkih stranaka, organizacija civilnog društva i društvenih pokreta. U okviru projekta održaće se jedan trodnevni trening o novoj ulozi političkih stranaka i njihovim povezivanjem sa društvenim pokretima, zatim trening za trenere za izabrane predstavnike, pisanje priručnika i na kraju promocija priručnika i pisanje akcionog plana za njegovu implementaciju.\nPrijavni formular se popunjava online i to najkasnije do nedelje 14. avgusta. Spisak izabranih polaznika i polaznica treninga će biti objavljen na našem sajtu najkasnije 1. septembra 2016. godine.\nUkoliko imate dodatnih pitanja, kontaktirajte nas putem komentara ili mailom office@cmv.org.rs.